hotchpotch/miracl-hf-unified huggingface dataset:
หอพระนาก
หอพระนาก ตั้งอยู่ทางด้านทิศตะวันตกเฉียงเหนือ ของพระอุโบสถ ใกล้กับพระวิหารยอดตรงกันข้ามกับ หอพระมณเฑียรธรรม พระบาทสมเด็จพระพุทธยอดฟ้าจุฬาโลกมหาราช โปรดเกล้า ฯ ให้สร้างขึ้นในระยะที่ 2 ของการสร้างวัดพระศรีรัตนศาสดาราม เมื่อขยายเขตพระระเบียงออกไปทางด้านทิศเหนือ เพื่อประดิษฐานพระพุทธรูปหล่อและแผลงด้วยนาก ซึ่งอัญเชิญมาจากพระนครศรีอยุธยา และถือพระนากเป็นพระประธานในการ “เปตพลี” (การอุทิศกุศลแก่ผู้ล่วงลับไปแล้ว) ลักษณะของหอพระนากในรัชกาลนี้ ไม่ปรากฏหลักฐานว่ามีรูปร่างอย่างไร
ในสมัยรัชกาลที่ 3 หอพระนากคงจะชำรุดทรุดโทรมจึงโปรดเกล้า ฯ ให้ซ่อมแปลงหอพระนาก แล้วประดิษฐานพระพุทธรูปต่าง ๆ หลายสิบองค์ มีทั้งหุ้มทองบ้าง หุ้มเงินบ้าง หุ้มนากบ้าง รวมทั้งรูปพระเชษฐบิดร คือรูปสมเด็จพระรามาธิบดีที่ 1 (พระเจ้าอู่ทอง) ซึ่งสร้างกรุงศรีอยุธยา ที่แปลงเป็นพระพุทธรูปแล้วนั้นก็ประดิษฐานอยู่ด้วย ส่วนพระอัฐิเจ้านายนั้นเก็บอยู่ในตู้ผนังด้านหลังพระวิหาร
ในสมัยรัชกาลที่ 5 เมื่อเตรียมงานสมโภชพระนครครบ 100 ปี โปรดเกล้า ฯ ให้สมเด็จพระเจ้าบรมวงศ์เธอ กรมพระยาเทวะวงศ์วโรปการ เมื่อครั้งดำรงพระอิศริยยศเป็น พระเจ้าน้องยาเธอ กรมหมื่นเทวะวงศ์วโรปการปฏิสังขรณ์หอพระนาก ซ่อมแซมช่อฟ้า ใบระกา และหลังคา รวมทั้งลงรักปิดทองซุ้มประตูหน้าต่างภายนอกทั้งหมด ตลอดจนเขียนผนังเพดาน ทำตู้ ปูพื้น และทำพระโกศทรงพระอัฐิในหอพระนากทั้งหมด ส่วนพระพุทธรูปทั้งหมดที่ประดิษฐานอยู่ในหอพระนาก โปรดเกล้า ฯ ให้อัญเชิญไปประดิษฐานไว้บนพระวิหารยอด อย่างไรก็ตามด้วยความเคยชินที่เคยเป็นที่ประดิษฐานพระพุทธรูปแผลงด้วยนากเช่นนี้ จึงยังคงเรียกว่า "หอพระนาก" มาตราบจนทุกวันนี้
ในสมัยรัชกาลที่ 7 เมื่อเตรียมงานสมโภชพระนครครบ 150 ปี โปรดเกล้า ฯ ให้ปฏิสังขรณ์ทั้งภายนอกและภายในทั้งหลัง เขียนลายผนังด้านในใหม่เป็นลายพุ่มข้าวบิณฑ์อย่างเดิม แล้วทำพระโกศทรงพระอัฐิเจ้านายที่ยังไม่มีพระโกศที่บรรจุทั้งหมด สิ่งที่เพิ่มเติมคือ เจาะผนังด้านทิศตะวันตกให้เป็นช่องสร้างเป็นพระวิมานประดิษฐานพระบวรอัฐิ พระบาทสมเด็จพระปิ่นเกล้าเจ้าอยู่หัวและสมเด็จพระบวชราชเจ้า กรมพระราชวังบวรสถานมงคล ในรัชกาลที่ 1, 2 และ 3 เบื้องหน้าพระวิมานสร้างเป็นซุ้มคูหาตั้งพระเบญจาแบบย่อเก็จด้านหน้า ด้านหลังติดผนังสำหรับเป็นที่ประดิษฐานพระโอศทรงพระอัฐิเจ้านายในพระบรมราชจักรีวงศ์ ระหว่างการบูรณะหอพระนากได้อัญเชิญพระบวรอัฐิและพระอัฐิ ไปพักไว้ท้ายจรนำปราสาทพระเทพบิดรเป็นการชั่วคราว เมื่อการบูรณะสำเร็จแล้ว ใน พ.ศ. 2475 จึงได้เชิญพระบวรอัฐิและพระอัฐิขึ้นประดิษฐานในหอพระนากตามตำแหน่งที่จัดไว้
ในรัชกาลที่ 9 ได้มีการเสริมหน้าต่างกระจกขึ้นอีกชั้นหนึ่ง นอกหน้าต่างลายรดน้ำของเดิม เพื่อป้องกันการเสียหายของลายรดน้ำเมื่อถูกแดดฝน พร้อมทั้งทำเหล็กม้วนปิดซุ้มคูหาที่ตั้งพระบวรอัฐิและพระอัฐิ
พระโกศในหอพระนากมีจำนวน 263 พระโกศโดยแบ่งเป็นหมู่ดังต่อไปนี้
โดยมีรายพระนามในชั้นพระวิมาน ชั้นพระเบญจาที่ 1 ชั้นพระเบญจาที่ 2 ดังนี้
เอิร์นเชิลส์วีก
เอิร์นเชิลส์วีก () เป็นเมืองในมณฑลเวสเตอร์นอร์ลันด์ ประเทศสวีเดน มีประชากร 28,617 คน ในปี ค.ศ. 2005 มีท่าจอดเรือธรรมชาติและหมู่เกาะในอ่าวบอทเนีย เป็นที่รู้จักในฐานะผู้ส่งออกผลิตภัณฑ์กระดาษและสินค้าเครื่องจักรหนัก
มทุราย
มทุราย (; เดิมชื่อ มทุรา) เป็นเมืองในรัฐทมิฬนาฑู ประเทศอินเดีย ตั้งอยู่ตอนใต้ของประเทศ ผลิตผ้าฝ้าย มีอุตสาหกรรมการท่องเที่ยว เมืองเคยเป็นเมืองหลวงของราชวงศ์ปานทัย ตั้งแต่ 500 ปีก่อนคริสต์ศักราช จนถึงปลายของคริสต์ศตวรรษที่ 11 หลังจากนั้นตกเป็นของราชอาณาจักรวิชัยนคร ในคริสต์ศตวรรษที่ 14 และราชวงศ์นายัก ตั้งแต่คริสต์ศตวรรษที่ 16 ถึงประมาณ ค.ศ. 1736 และตกเป็นของบริษัทอินเดียตะวันออกของอังกฤษใน ค.ศ. 1801
วัชรเรศร วิวัชรวงศ์
วัชรเรศร วิวัชรวงศ์ พระนามเดิมคือ หม่อมเจ้าวัชรเรศร มหิดล (พระนามเล่น: ท่านชายอ้น) (27 พฤษภาคม พ.ศ. 2524) เป็นพระราชโอรสองค์ที่สองในสมเด็จพระเจ้าอยู่หัวมหาวชิราลงกรณ บดินทรเทพยวรางกูร ประสูติแต่สุจาริณี วิวัชรวงศ์ และเป็นพระราชนัดดาในพระบาทสมเด็จพระปรมินทรมหาภูมิพลอดุลยเดชกับสมเด็จพระนางเจ้าสิริกิติ์ พระบรมราชินีนาถ ปัจจุบันวัชรเรศร วิวัชรวงศ์ พำนักอยู่ในสหรัฐอเมริกา
วัชรเรศร วิวัชรวงศ์ (ท่านชายอ้น) ประสูติ 27 พฤษภาคม พ.ศ. 2524 มีเชษฐา อนุชาและขนิษฐาร่วมมารดาอีก 4 องค์ คือ
หลังจากเสร็จสิ้นพระราชพิธีถวายพระเพลิงพระบรมศพสมเด็จพระศรีนครินทราบรมราชชนนี ด้วยความขัดแย้งในครอบครัว ทำให้สุจาริณี วิวัชรวงศ์พาบุตรทั้ง 5 ไปประทับยังสหราชอาณาจักร โดยภายหลังสมเด็จพระเจ้าอยู่หัวมหาวชิราลงกรณ บดินทรเทพยวรางกูร (ขณะนั้นทรงดำรงพระอิสริยยศที่ "สมเด็จพระบรมโอรสาธิราชฯ สยามมกุฎราชกุมาร") ทรงรับพระเจ้าหลานเธอ พระองค์เจ้าสิริวัณณวรีนารีรัตน์ (ขณะนั้นทรงดำรงพระยศที่ "หม่อมเจ้าบุษย์น้ำเพชร มหิดล") มาประทับในไทย ซึ่งวันที่ 13 มกราคม พ.ศ. 2540 มีหนังสือผ่านสถานเอกอัครราชทูตไทยประจำสหราชอาณาจักรเพื่อแจ้งต่อผ่ายที่เกี่ยวข้องว่า ท่านชายทั้งสี่ได้ถูกถอดออกจากสถานะพระราชวงศ์และไม่มีสิทธิ์ในการใช้ฐานันดร "หม่อมเจ้า" อีกต่อไป ทั้งนี้ได้เปลี่ยนให้ไปใช้นามสกุลพระราชทาน "วิวัชรวงศ์" แทน อย่างไรก็ตาม ไม่ปรากฏประกาศการถอดฐานันดรศักดิ์ในราชกิจจานุเบกษา ที่โดยปกติแล้วการลาออกและการถอดถอนจากฐานันดรศักดิ์ของเจ้านายชั้นหม่อมเจ้าขึ้นไปจะต้องลงประกาศในราชกิจจานุเบกษา
วัชรเรศร วิวัชรวงศ์ ถูกจัดอยู่ลำดับที่ 28 ในลำดับโปเจียมแห่งราชอาณาจักรไทย
คอนเสิร์ต 15 ปี เมด อิน ไทยแลนด์
คอนเสิร์ต 15 ปี เมด อิน ไทยแลนด์ เป็นคอนเสิร์ตใหญ่ครั้งหนึ่งของคาราบาว จัดขึ้นเนื่องในโอกาสครบรอบ 15 ปี ของการออกอัลบั้ม "เมด อิน ไทยแลนด์" ซึ่งเป็นอัลบั้มชุดที่ 5 ของคาราบาว ที่ประสบความสำเร็จอย่างยิ่งและเป็นอัลบั้มที่สร้างชื่อเสียงให้กับคาราบาวเนื่องจากสามารถทำยอดขายอัลบั้มได้ถึง 5,000,000 ตลับ/ก็อปปี้ ซึ่งเป็นสถิติที่สูงที่สุดในประเทศไทย
คอนเสิร์ตครั้งนี้จัดขึ้นเมื่อวันที่ 25 ธันวาคม พ.ศ. 2542 ที่สนามราชมังคลากีฬาสถาน โดยมีบริษัทกันตนา เป็นผู้จัดการแสดง ซึ่งคอนเสิร์ตครั้งนี้ถือว่าเป็นการรวมตัวกันอีกครั้งของสมาชิกวงทั้ง 7 คนในยุคคลาสสิกไลน์อัพ และเป็นครั้งแรกที่ได้ร่วมแสดงกับสมาชิกวงยุคหลัง
แต่คอนเสิร์ตครั้งนี้ ไม่มีการจัดวางที่นั่งบนพื้นสนามหญ้า ทำให้ผู้ชมต้องขึ้นไปนั่งหรือยืนชมการแสดงบนอัฒจันทร์เท่านั้น เพื่อที่จะได้ใช้สนามหญ้าในการแสดงของนักแสดงบนพื้นสนามหญ้า ทำให้มีระยะห่างจากผู้ชมและนักดนตรีบนเวทีพอสมควร เนื่องจากคณะผู้จัดกำหนดให้พื้นสนามเป็นสถานที่จัดการแสดงประกอบเพลง
ภายในคอนเสิร์ต มีผู้ดำเนินรายการคือ มาโนช พุฒตาล และ นัฏฐา ลอยด์ การแสดงแบ่งออกเป็น 2 ช่วงใหญ่ ๆ คือ ในช่วงแรกเป็นการแสดงเพลงของคาราบาวในชุดต่าง ๆ ก่อนจะถึงรายการของแขกรับเชิญ ซึ่งได้แก่ ก้าน แก้วสุพรรณ, ไวพจน์ เพชรสุพรรณ, ยุ้ย ญาติเยอะ และสีเผือก คนด่านเกวียน ที่ร้องเพลง "เด็กปั๊ม" และ "บิ๊กเสี่ยว" จากนั้นเป็นช่วงที่สอง ที่เป็นการแสดงเพลงทั้งหมดจากอัลบั้มเมด อิน ไทยแลนด์ และบางเพลงจากอัลบั้มอื่น ๆ โดยเริ่มจากเพลง "เมด อิน ไทยแลนด์" โดยวงคาราบาวเล่นเพลงนี้พร้อมกับการแสดงรำไทยประยุกต์ของนักแสดงบนพื้นสนามหญ้า และในช่วงการแสดงเพลง "เจ้าตาก" ซึ่งอยู่ในอัลบั้ม "ประชาธิปไตย" มีการแสดงควงกระบองไฟและการฟันดาบแบบไทย โดยเพลงสุดท้ายก่อนจบการแสดง คือ "บัวลอย (ถึกควายทุย ภาค 5)"
บันทึกการแสดงครั้งนี้ได้ออกเผยแพร่และจัดจำหน่ายในรูปแบบเทปคาสเซตและวีซีดีเมื่อเดือนเมษายน พ.ศ. 2543 โดยบริษัท กระบือแอนด์โค และในปี พ.ศ. 2554 ทางบริษัท วอร์นเนอร์ มิวสิก ไทยแลนด์ ต้นสังกัดของวงในปัจจุบัน ได้นำวิดีโอบันทึกการแสดงสดครั้งนี้มาจัดจำหน่ายใหม่อีกครั้งในรูปแบบ วีซีดี และ ดีวีดี ในโอกาสครบรอบ 30 ปี ของวงคาราบาว
หลังจากเสร็จสิ้นคอนเสิร์ต 15 ปี เมด อิน ไทยแลนด์ วงคาราบาวได้ทิ้งระยะห่างการจัดคอนเสิร์ตใหญ่ไปนานถึงเกือบ 4 ปีเต็มด้วยกัน เนื่องจากการปรับปรุงสถานะของวงให้เป็นยุคปัจจุบัน รวมทั้งประกอบธุรกิจเครื่องดื่มชูกำลังยี่ห้อคาราบาวแดง ก่อนจะมีคอนเสิร์ตใหญ่อีกครั้ง คือ "20 ปี คาราบาว เรื่องราวของคน ดนตรี และเขาควาย" ระหว่างวันที่ 21 - 22 กุมภาพันธ์ พ.ศ. 2546 ที่ศูนย์การประชุมแห่งชาติสิริกิติ์
จักรีวัชร วิวัชรวงศ์
นายแพทย์จักรีวัชร มหิดล พระนามเดิมคือ หม่อมเจ้าจักรีวัชร มหิดล (พระนามเล่น: ท่านชายอ่อง) (26 กุมภาพันธ์ พ.ศ. 2526)เป็นพระราชโอรสองค์ที่สามในสมเด็จพระเจ้าอยู่หัวมหาวชิราลงกรณ บดินทรเทพยวรางกูร ประสูติแต่สุจาริณี วิวัชรวงศ์และเป็นพระราชนัดดาในพระบาทสมเด็จพระปรมินทรมหาภูมิพลอดุลยเดชกับสมเด็จพระนางเจ้าสิริกิติ์ พระบรมราชินีนาถ ปัจจุบันจักรีวัชร ประทับอยู่ในประเทศสหรัฐอเมริกา
จักรีวัชร วิวัชรวงศ์ (ท่านชายอ่อง) ประสูติ 26 กุมภาพันธ์ พ.ศ. 2526 มีเชษฐา อนุชา และขนิษฐาร่วมมารดาเดียวกันอีก 4 องค์ คือ
จักรีวัชร วิวัชรวงศ์ เป็นพระอนุวงศ์ชั้นหม่อมเจ้าลำดับที่ 29 ในลำดับโปเจียมแห่งราชอาณาจักรไทย
หลังจากเสร็จสิ้นพระราชพิธีถวายพระเพลิงพระบรมศพสมเด็จพระศรีนครินทราบรมราชชนนี ด้วยความขัดแย้งในครอบครัว ทำให้สุจาริณี วิวัชรวงศ์พาบุตรทั้ง 5 ไปประทับยังสหราชอาณาจักร โดยภายหลังสมเด็จพระเจ้าอยู่หัวมหาวชิราลงกรณ บดินทรเทพยวรางกูร (ขณะนั้นทรงดำรงพระอิสริยยศที่ "สมเด็จพระบรมโอรสาธิราชฯ สยามมกุฎราชกุมาร") ทรงรับพระเจ้าหลานเธอ พระองค์เจ้าสิริวัณณวรีนารีรัตน์ (ขณะนั้นทรงดำรงพระยศที่ "หม่อมเจ้าบุษย์น้ำเพชร มหิดล") มาประทับในไทย ซึ่งวันที่ 13 มกราคม พ.ศ. 2540 มีหนังสือผ่านสถานเอกอัครราชทูตไทยประจำสหราชอาณาจักรเพื่อแจ้งต่อผ่ายที่เกี่ยวข้องว่า ท่านชายทั้งสี่ได้ถูกถอดออกจากสถานะพระราชวงศ์และไม่มีสิทธิ์ในการใช้ฐานันดร "หม่อมเจ้า" อีกต่อไป ทั้งนี้ได้เปลี่ยนให้ไปใช้นามสกุลพระราชทาน "วิวัชรวงศ์" แทน อย่างไรก็ตาม ไม่ปรากฏประกาศการถอดฐานันดรศักดิ์ในราชกิจจานุเบกษา ที่โดยปกติแล้วการลาออกและการถอดถอนจากฐานันดรศักดิ์ของเจ้านายชั้นหม่อมเจ้าขึ้นไปจะต้องลงประกาศในราชกิจจานุเบกษา
จักรีวัชร วิวัชรวงศ์ ถูกจัดอยู่ลำดับที่ 29 ในลำดับโปเจียมแห่งราชอาณาจักรไทย
วัชรวีร์ วิวัชรวงศ์
ดร.วัชรวีร์ วิวัชรวงศ์ พระนามเดิมคือ หม่อมเจ้าวัชรวีร์ มหิดล (พระนามเล่น: ท่านชายอิน) (14 มิถุนายน พ.ศ. 2528) เป็นพระราชโอรสองค์ที่สี่ในสมเด็จพระเจ้าอยู่หัวมหาวชิราลงกรณ บดินทรเทพยวรางกูร ประสูติแต่สุจาริณี วิวัชรวงศ์ และเป็นพระราชนัดดาในพระบาทสมเด็จพระปรมินทรมหาภูมิพลอดุลยเดชกับสมเด็จพระนางเจ้าสิริกิติ์ พระบรมราชินีนาถ ปัจจุบันวัชรวีร์ พำนักอยู่ในประเทศสหรัฐอเมริกา
วัชรวีร์ วิวัชรวงศ์ (ท่านชายอิน) ประสูติ 14 มิถุนายน พ.ศ. 2528 มีเชษฐา และขนิษฐาร่วมมารดาเดียวกันอีก 4 องค์ คือ
จักรีวัชร วิวัชรวงศ์ เป็นพระอนุวงศ์ชั้นหม่อมเจ้าลำดับที่ 29 ในลำดับโปเจียมแห่งราชอาณาจักรไทย
หลังจากเสร็จสิ้นพระราชพิธีถวายพระเพลิงพระบรมศพสมเด็จพระศรีนครินทราบรมราชชนนี ด้วยความขัดแย้งในครอบครัว ทำให้สุจาริณี วิวัชรวงศ์พาบุตรทั้ง 5 ไปประทับยังสหราชอาณาจักร โดยภายหลังสมเด็จพระเจ้าอยู่หัวมหาวชิราลงกรณ บดินทรเทพยวรางกูร (ขณะนั้นทรงดำรงพระอิสริยยศที่ "สมเด็จพระบรมโอรสาธิราชฯ สยามมกุฎราชกุมาร") ทรงรับพระเจ้าหลานเธอ พระองค์เจ้าสิริวัณณวรีนารีรัตน์ (ขณะนั้นทรงดำรงพระยศที่ "หม่อมเจ้าบุษย์น้ำเพชร มหิดล") มาประทับในไทย ซึ่งวันที่ 13 มกราคม พ.ศ. 2540 มีหนังสือผ่านสถานเอกอัครราชทูตไทยประจำสหราชอาณาจักรเพื่อแจ้งต่อผ่ายที่เกี่ยวข้องว่า ท่านชายทั้งสี่ได้ถูกถอดออกจากสถานะพระราชวงศ์และไม่มีสิทธิ์ในการใช้ฐานันดร "หม่อมเจ้า" อีกต่อไป ทั้งนี้ได้เปลี่ยนให้ไปใช้นามสกุลพระราชทาน "วิวัชรวงศ์" แทน อย่างไรก็ตาม ไม่ปรากฏประกาศการถอดฐานันดรศักดิ์ในราชกิจจานุเบกษา ที่โดยปกติแล้วการลาออกและการถอดถอนจากฐานันดรศักดิ์ของเจ้านายชั้นหม่อมเจ้าขึ้นไปจะต้องลงประกาศในราชกิจจานุเบกษา
วัชรวีร์ วิวัชรวงศ์ ถูกจัดอยู่ลำดับที่ 30 ในลำดับโปเจียมแห่งราชอาณาจักรไทย
หมู่เกาะสแปรตลี
หมู่เกาะสแปรตลี () เป็นดินแดนที่ประกอบด้วยหินโสโครก อะทอลล์ สันดอน เกาะ และเกาะขนาดเล็กมากกว่า 750 แห่งในทะเลจีนใต้ ตั้งอยู่ระหว่างประเทศเวียดนาม ประเทศฟิลิปปินส์ ประเทศจีน ประเทศมาเลเซีย และประเทศบรูไน ประกอบด้วยพื้นที่ที่เป็นผืนแผ่นดินน้อยกว่า 4 ตารางกิโลเมตร แต่ครอบคลุมพื้นที่มหาสมุทรมากกว่า 425,000 ตารางกิโลเมตร ผืนแผ่นดินเหล่านี้เป็นเกาะขนาดเล็กที่อยู่ห่างไกล ไม่มีประชาชนตั้งถิ่นฐาน และไม่มีความสำคัญทางเศรษฐกิจในตัวเอง แต่มีความสำคัญในการกำหนดอาณาเขตดินแดนระหว่างประเทศ และเป็นแหล่งสำคัญในกิจการประมง นอกจากนี้ยังมีการสำรวจพบน้ำมันดิบและแก๊สธรรมชาติ
ปัจจุบัน เกาะ 45 เกาะในหมู่เกาะสแปรตลีเป็นที่ตั้งกองกำลังทหารของกองทัพเวียดนาม สาธารณรัฐประชาชนจีน ไต้หวัน มาเลเซีย ฟิลิปปินส์ และบรูไน เพื่อเป็นการยืนยันสิทธิในพื้นที่พิพาท ซึ่งเป็นข้อขัดแย้งมาแต่เดิมระหว่างอินโดจีนของฝรั่งเศส สาธารณรัฐจีน ไต้หวัน และญี่ปุ่น มาตั้งแต่ก่อนสงครามโลกครั้งที่สอง
หมู่เกาะแพราเซล
หมู่เกาะแพราเซล () หรือในภาษาจีนเรียกว่า "หมู่เกาะซีซา" (西沙群岛, Xisha Islands) หรือในภาษาเวียดนามเรียกว่า "หมู่เกาะฮหว่างซา" () เป็นกลุ่มเกาะอยู่ในเขตมณฑลไห่หนาน สาธารณรัฐประชาชนจีน และเป็นดินแดนพิพาทที่ถูกอ้างสิทธิโดยประเทศเวียดนามและไต้หวัน พื้นที่หมู่เกาะถูกครอบครองบางส่วนโดยจีนมาตั้งแต่คริสต์ศตวรรษที่ 7 ในสมัยราชวงศ์ถังและราชวงศ์ซ่ง และบางส่วนโดยเวียดนามมาตั้งแต่คริสต์ศตวรรษที่ 15 ต่อมาเมื่อเกิดการสู้รบกันเมื่อวันที่ 20 มกราคม พ.ศ. 2517 ระหว่างสาธารณรัฐประชาชนจีนกับเวียดนามใต้ จีนได้ครอบครองพื้นที่ทั้งหมด แต่ก็ยังถูกโต้แย้งโดยเวียดนาม
พื้นที่หมู่เกาะประกอบด้วยหินโสโครก เนินทราย และเกาะขนาดเล็กมากกว่า 30 แห่ง ตั้งอยู่ระหว่างชายฝั่งทะเลของเวียดนาม จีน ห่างจากเกาะไห่หนานไปทางทิศตะวันออกเฉียงใต้ประมาณ 180 ไมล์ทะเล ครอบคลุมพื้นที่มหาสมุทรประมาณ 15,000 ตารางกิโลเมตร
มณฑลแอนต์เวิร์ป
แอนต์เวิร์ป () เป็นมณฑลที่อยู่ทางเหนือที่สุดของประเทศเบลเยียม ตั้งอยู่ทางตะวันออกของมณฑลฟลานเดอร์ตะวันออก, ทางเหนือของมณฑลเฟลมิชบราบันต์, ทางตะวันตกของมณฑลลิมเบิร์ก ในประเทศเบลเยียม, ทางใต้ของจังหวัดนอร์ทบราแบนต์และจังหวัดเซลันด์ของประเทศเนเธอร์แลนด์
แอนต์เวิร์ปมีเมืองหลวงเป็นชื่อเดียวกันกับมณฑล และมีพื้นที่ 2,867 ตารางกิโลเมตร แบ่งออกเป็น 3 เขตการปกครอง ซึ่งแบ่งย่อยได้อีก 70 เทศบาล
แอนต์เวิร์ปเป็นที่ตั้งของท่าเรือแอนต์เวิร์ป ซึ่งเป็นศูนย์กลางทางเศรษฐกิจของมณฑล และมีทางหลวงยุโรป E313, E19 และ E34 พาดผ่าน นอกจากนี้ยังมีรถไฟความเร็วสูงเชื่อมต่อสถานีรถไฟแอนต์เวิร์ป-เซนทราลกับบรัสเซลส์และอัมสเตอร์ดัม แม่น้ำสายหลักของจังหวัดคือแม่น้ำสเกลต์ที่เชื่อมต่อท่าเรือแอนต์เวิร์ปกับทะเลเหนือ และคลองอัลเบิร์ตที่เชื่อมต่อแม่น้ำสเกลต์ในมณฑลแอนต์เวิร์ปและแม่น้ำเมิซในมณฑลลีแยฌเข้าด้วยกัน
แอนต์เวิร์ปประกอบด้วย 3 เขตการปกครองส่วนท้องถิ่นและ 3 เขตตุลาการ ได้แก่ เขตแอนต์เวิร์ป, เขตเมิกเคอเลิน และเขตเทิร์นเฮาต์
และแบ่งย่อยเป็น 70 เทศบาล ดังแผนที่นี้
กล้วยไม้เที่ยงคืน
กล้วยไม้เทียงคืน () เป็นตอนสุดท้ายของนวนิยายกำลังภายในชุด ชอลิ้วเฮียง
ซึ่งในตอนนี้ไม่มีบทบาทของชอลิ้วเฮียงเลย แต่เป็นการศึกของบุลคคลสองกลุ่ม ซึ่งผู้นำของบุคคลกลุ่มหนึ่งมีความสัมพันธ์ กับ ชอลิ้วเฮียองยู่บ้าง
รวมทั้งการปรากฏตัวของ ตัวละครในเรื่องชอลิ้วเฮียงบางคน
คาร์กิลล์
คาร์กิลล์ เป็นบริษัทข้ามชาติจดทะเบียนนอกตลาดหลักทรัพย์ (a privately held, multinational corporation) บริษัทเป็นผู้เชี่ยวชาญด้านการเกษตรทั้งการผลิตและเป็นหน่วยกลางซื้อขายอาหาร ผลผลิตทางการเกษตร
บริษัทนี้ก่อตั้งขึ้นเมื่อปี ค.ศ.1865 มีสำนักงานใหญ่อยู่ในรัฐมินนิโซตา สหรัฐอเมริกา ผลประกอบการของบริษัทประจำปี 2010 รายงานรายได้ไว้ที่ 107.9 พันล้านดอลล่าร์ และผลกำไรไว้ที่ 2.6 พันล้านดอลล่าร์
บีวันเอโฟร์
บีวันเอโฟร์ (; ) เป็นวงบอยแบนด์สัญชาติเกาหลีใต้ในสังกัด WM Entertainment และจัดจำหน่ายโดย Ponycanyon(KR) เปิดตัวครั้งแรกในปี 2011 ในรูปแบบของ webtoon สมาชิกวงประกอบด้วย จินยอง(หัวหน้าวง) บาโร กงชาน ซานดึล และชินวู ชื่อวงย่อมาจาก "Be The One, All For One" และยังเป็นหมู่เลือดของสมาชิกในวงซึ่งมี หมู่เลือดบี 1 คน และเอ 4 คน บีวันเอโฟร์ถูกตั้งชื่อว่า ไอดอลชนบท โดยสื่อเกาหลี เพราะว่าสมาชิกแต่ละคนมาจากชานเมือง จินยองและชินอูมาจากชองจู เขตชุงชองบุนโด ซานดึลมาจากปูซาน บาโรมาจากควังจู เขตชอนรานัมโด และกงชานมาจากซุนชอน เขตชอนรานัม
กลุ่มแฟนคลับมีชื่อว่า BANA ซึ่ง BA มาจาก B1A4 และ NA คือ ฉันซึ่งหมายถึง แฟนคลับ รวมกันเป็น BANA และยังมีเสียงใกล้เคียงกับคำว่า 반하다 ที่แปลว่า หลงรัก,รัก จึงตัด BANA มาจากคำว่า 반하다 (BANADA) มีความหมายโดยรวมว่า "พวกเราหลงรักซึ่งกันและกัน" บาโร และ จินยอง จะไม่ต่อสัญญากับทาง WM Entertainment แต่ B1A4 ยังคงไม่ยุติการทำกิจกรรมลง และกำลังอยู่ระหว่างการตัดสินใจรูปแบบการทำกิจกรรมของวงในอนาคตหลังจากที่ บาโร และ จินยอง ได้บทสรุปในเรื่องของสังกัดใหม่แล้ว
บีวันเอโฟร์เปิดตัวครั้งแรกด้วย webtoon ซึ่งนำพวกเขาแต่ละคนมาวาดเป็นรูปการ์ตูน โดยให้คาแรกเตอร์ที่แตกต่าง แต่มีเสน่ห์จนเป็นที่น่าสนใจ ก่อนจะเปิดตัวสมาชิกวง B1A4 จากเว็บไซต์
บีวันเอโฟร์ เปิดตัวครั้งแรกเมื่อ 21 เมษายน 2554 ด้วยการเปิดตัวเพลงและมิวสิกวิดีโอ 'O.K' ซึ่งเป็นเพลงในอัลบั้ม 'Let's Fly' ในอัลบั้ม 'Let's Fly' นี้มีเพลง 'Bling Girl' ซึ่งเป็นเพลงที่หัวหน้าวงจินยองได้แต่งเอง และขึ้นแสดงบนเวทีครั้งแรกในรายการมิวสิกคอร์ทางช่อง MBC ในวันที่ 23 เมษายน 2554 และในสัปดาห์ของวันที่ 1 พฤษภาคม 2554 ก็เป็นแขกรับเชิญในรายการวิทยุ 'Starry Night '
วันที่ 22 มิถุนายน 2554 ก็เป็นตอนแรกของรายการ Match Up ในช่อง MTV ซึ่งมีศิลปิน 2 วงคือ บีวันเอโฟร์และบล็อกบี ในตอนแรกได้ปล่อย MV ตัวที่ 2 ที่ชื่อว่า Only Learned Bad Things ในรายการนี้ก็จะแสดงให้เห็นถึงความตั้งใจในการฝึกฝน เบื้องหลังการทำงาน และภารกิจจากทางรายการในแต่ละสัปดาห์ซึ่งรายการนี้มีทั้งหมด 8 ตอน
ด้วยบีวันเอโฟร์เป็นวงน้องใหม่ที่เปิดตัวมาและได้รับความสนใจเป็นอย่างมาก จึงได้เป็นพรีเซ็นเตอร์ให้กับสินค้าจากทั้งในและต่างประเทศ บีวันเอโฟร์ได้เป็นพรีเซ็นเตอร์ให้กับ Tropicana Sparkling ร่วมกับบล็อก บี และยังเป็นพรีเซ็นเตอร์ให้กับ Big Cola ของประเทศไทยที่ได้ถ่ายทำที่เกาหลี โดยแสดงร่วมกับ เมย์ พิชญ์นาฏ ในวันที่ 28 กรกฎาคม 2554 บีวันเอโฟร์ได้เดินทางมาเปิดตัวเป็นพรีเซ็นเตอร์ของ Big Cola ที่ลานอีเดน เซ็นทรัลเวิลด์ กรุงเทพมหานคร และวันที่29 กรกฎาคม 2554 ร่วมรายการ 'คนดูเป็นใหญ่' ทางช่อง Channel [V] Thailand ซึ่งได้รับการต้อนรับอย่างล้นหลาม
ประเทศสิงคโปร์
B1A4 ได้เดินทางเยือนประเทศสิงคโปร์เป็นครั้งแรก ในวันอาทิตย์ที่ 7 สิงหาคม 2011 หลังจากการเดบิวต์เพียง 3 เดือน เพื่อเข้าร่วมงาน
B1A4 ได้รับความสนใจ และได้รับการต้อนรับอย่างอบอุ่น จากแฟนคลับชาวสิงคโปร์ที่มาร่วมงานดังกล่าว เป็นอย่างมาก
โอกาซากิ
โอกาซากิ () เป็นเมืองในจังหวัดไอจิ ประเทศญี่ปุ่น มีขนาดพื้นที่ทั้งสิ้น 226.97 ตารางกิโลเมตร ในปี 2006 มีจำนวนประชากร 368,201
มัตสึยามะ
มัตสึยามะ () เป็นเมืองหลักของจังหวัดเอฮิเมะบนเกาะชิโกกุ ประเทศญี่ปุ่น ก่อตั้งขึ้นเมื่อวันที่ 15 ธันวาคม พ.ศ. 2432 ตั้งอยู่ทางทิศตะวันออกเฉียงเหนือของจังหวัด บริเวณที่ราบโดโงะ ใน พ.ศ. 2553 มีจำนวนประชากร 516,637 คน
มัตสึยามะมีชื่อเสียงในเรื่องบ่อน้ำร้อนและเป็นที่ตั้งของบ่อน้ำร้อนโดโงะ โรงอาบน้ำที่เก่าแก่ที่สุดในญี่ปุ่น ซึ่งเป็นสถานที่ที่ได้รับความนิยมเป็นอันดับที่สองรองจากปราสาทมัตสึยามะ
ศรชัย มนตริวัต
พลตรี นายกองเอก ศรชัย มนตริวัต หรือ เสธ.นิด อดีตสมาชิกสภาผู้แทนราษฎร แบบสัดส่วน พรรคเพื่อไทย อดีตรัฐมนตรีช่วยว่าการกระทรวงมหาดไทย ในรัฐบาลของนายบรรหาร ศิลปอาชา และอดีตเลขาธิการพรรคนำไทย พลตรีศรชัย เป็นนักการเมืองคนสนิทของพลเอกชวลิต ยงใจยุทธ
ศรชัย มนตริวัต เกิดเมื่อวันที่ 1 ธันวาคม พ.ศ. 2488 ที่อำเภอท่าม่วง จังหวัดกาญจนบุรี เป็นบุตรของพลตำรวจตรี ขุนพิชัยมนตริวัต กับนางองุ่น มนตริวัต สำเร็จการศึกษาชั้นมัธยมจากโรงเรียนสันติราษฎร์วิทยาลัย และปริญญาตรีสาขารัฐศาสตร์ จากมหาวิทยาลัยไอดาโอ ประเทศสหรัฐอเมริกา ด้านครอบครัวสมรสกับ พันตรีหญิง รำไพพรรณ มนตริวัต (เสียชีวิต)
ศรชัย มนตริวัต เคยเป็นสมาชิกสภาผู้แทนราษฎรจังหวัดกาญจนบุรี ตั้งแต่ปี พ.ศ. 2538 ถึงปี พ.ศ. 2548 สังกัดพรรคนำไทย พรรคความหวังใหม่ และพรรคไทยรักไทย ตามลำดับ ต่อมาในการเลือกตั้ง พ.ศ. 2550 จึงได้ลงสมัคร ส.ส. ในระบบสัดส่วน สังกัดพรรคพลังประชาชน ซึ่งต่อมาย้ายมาสังกัดพรรคเพื่อไทย
ในการเลือกตั้ง พ.ศ. 2554 ได้ลงมัคร ส.ส.ในเขตเลือกตั้งที่ 2 จังหวัดกาญจนบุรี สังกัดพรรคเพื่อไทย แต่ไม่ได้รับการเลือกตั้ง พ่ายให้กับนายฉัตรพันธ์ เดชกิจสุนทร จากพรรคประชาธิปัตย์
ศรชัย มนตริวัต เคยดำรงตำแหน่งสำคัญทางการเมืองหลายตำแหน่งอาทิ รัฐมนตรีช่วยว่าการกระทรวงมหาดไทย ระหว่างปี พ.ศ. 2538 ถึง พ.ศ. 2539 ในรัฐบาลของนายบรรหาร ศิลปอาชา เป็นรองเลขาธิการนายกรัฐมนตรีฝ่ายการเมือง ในปี พ.ศ. 2540 เป็นเลขานุการผู้นำฝ่ายค้านฯ พ.ศ. 2541 และเป็นเลขานุการรัฐมนตรีว่าการกระทรวงกลาโหม (พลเอกชวลิต ยงใจยุทธ) ปี พ.ศ. 2544
สนามกีฬาไซตามะ 2002
สนามกีฬาไซตามะ 2002 (; ) หรือมักเรียกสั้น ๆ ว่าสนามกีฬาไซตามะ () หรือไซซูตะ () เป็นสนามฟุตบอล
สนามกีฬาไซตามะ 2002 สร้างขึ้นสำหรับฟุตบอลโลก 2002 โดยเฉพาะ เป็นสนามที่ใช้แข่งขันฟุตบอลโดยเฉพาะที่มีขนาดใหญ่ที่สุดในเอเชีย และมักได้รับเลือกให้ใช้เป็นสนามแข่งฟุตบอลนัดเหย้าของทีมชาติญี่ปุ่นนัดสำคัญหลายครั้ง อันเนื่องมาจากความปรารถนาของผู้นิยมกีฬาฟุตบอลเอง ปัจจุบัน สนามกีฬาไซตามะ 2002 ใช้เป็นที่จัดการแข่งขันนัดเหย้าของสโมสรฟุตบอลเจลีก (J. League football clubs) ของทีมฟุตบอลอูราวะ เรดไดมอนส์ (Urawa Red Diamonds)
ตั้งอยู่ที่ตำบลมิโดริ เมืองไซตามะ จังหวัดไซตามะ อยู่ห่างจากสถานีรถไฟอูราวะ-มิโซโนะ () ใช้เวลาเดินทางโดยการเดินประมาณสิบห้าถึงยี่สิบนาที
โดยสารรถไฟสายไซตามะลงที่สถานีอูราวะ-มิโซโนะ ()
หากเดินทางจากพื้นที่โตเกียวใช้ทางด่วนสายโทโฮกุ () ออกที่อูราวะ () ใช้เวลาอีกสิบนาทีก็จะถึงสนาม
สนามกีฬาไซตามะ 2002 สร้างโดยบริษัทอาซูซะ เซ็กเก () โดยเริ่มโครงการใน ค.ศ. 1987 เมื่อแรกได้ออกแบบให้รองรับผู้ชมสี่หมื่นคน ต่อมาขยายเป็นหกหมื่นคน และก่อสร้างแล้วเสร็จในเดือนกันยายน ค.ศ. 2001 เพื่อใช้จัดฟุตบอลโลก 2002 โดยเฉพาะ เมื่อสร้างเสร็จพบว่าจุคนได้หกหมื่นสามพันเจ็ดร้อยคน แต่เนื่องจากเหตุผลในการแบ่งฟากผู้ชม จึงจุคนได้จริงเพียงหกหมื่นสองพันสามร้อยคน ในฟุตบอลโลก 2002 นั้น สนามกีฬาดังกล่าวได้ใช้สำหรับการแข่งขันสี่คู่ รวมถึงคู่ญี่ปุ่นกับเบลเยียมซึ่งแข่งประเดิมเทศกาล กับคู่รอบรองชนะเลิศระหว่างบราซิล-ตุรกี
บราซิลเข้าชิงชนะเลิศกับเยอรมนีโดยบราซิลสามารถเอาชนะเยอรมัน 2-0 ที่สนามโยโกฮามะ เมื่อวันที่ 30 มิถุนายน 2002
เจเอสแอลทีวี
เจเอสแอล แชนแนล ช่องรายการฟรีทีวีผ่านดาวเทียม ภายใต้แนวคิด "สีสันของชีวิต" ของสถานีโทรทัศน์ดาวเทียมน้องใหม่อย่าง เจ เอส แอล แชนเนล โดยการนำเสนอความหลากหลายในรูปแบบและเนื้อหารายการ เพื่อเป็นทางเลือกใหม่ของผู้ชมทั้งประเทศ อีกทั้งยังจะนำผลงานทั้งเก่าและใหม่ตลอดระยะเวลา 30 ปีในวงการบันเทิงนำมาฉายให้แฟนๆได้ชมกันให้หายคิดถึงอีกด้วยนำเสนอรายการที่คุณประทับใจ โดยจะนำรายการต่างๆ จาก เจเอสแอล ตั้งแต่ยุคแรกมาจนถึงปัจจุบัน รายการที่ถูกแบน และรายการที่ผลิดขึ้นเอง อาทิเช่น วาไรตี้ เกมโชว์ ละครเวที ละครโทรทัศน์ เป็นต้น โดยช่องรายการนี้ได้เป็นพันธมิตรกับ GMMB Broadcast หรือ จีเอ็มเอ็ม แชนแนล ในเครือ บริษัท จีเอ็มเอ็ม แกรมมี่ จำกัด (มหาชน) ออกอากาศครั้งแรกวันที่ 18 เมษายน พ.ศ. 2554 เปิดสถานีเวลา 18.00 น.
เนื่องจากสถานการณ์น้ำท่วมครั้งใหญ่ที่สุดในประเทศไทย จึงทำให้ช่อง เจเอสแอล แชนแนล ต้องยุติการออกอากาศชั่วคราวตั้งแต่เดือน ธันวาคม ที่ผ่านมา โดยออกอากาศช่อง เจเคเอ็น แทน ในความถี่เดียวกัน โดยทางสถานีได้ประกาศผ่านทางเว็บไซต์ไว้ว่าจะเริ่มออกอากาศอีกครั้งในเดือน มกราคม พ.ศ. 2555 แต่เนื่องจากยังไม่พร้อมที่จะออกอากาศทางสถานีจึงต้องเลื่อนการออกอากาศไปอย่างไม่มีกำหนด
เดรากาซีข่าน
เดรากาซีข่าน () เป็นเมืองในแคว้นปัญจาบ ประเทศปากีสถาน ตั้งอยู่บนฝั่งแม่น้ำสินธุ มีพื้นที่ราว 5,306 ตร.ไมล์ (13,740 ตร.กม.) มีโรงผลิตซีเมนต์ กาซี ข่าน บุตรชายหัวหน้าเผ่าบาลูซีเป็นผู้สร้างเมืองนี้ในคริสต์ศตวรรษที่ 15
ฟ่าน ปิงปิง
ฟ่าน ปิงปิง () เป็นนักแสดงและนักร้องชาวจีน มีชื่อเล่นว่า ปิงปิง และ เป่าเปา เกิดวันที่ 16 กันยายน ค.ศ. 1981 ที่เมืองชิงเต่า มณฑลซานตง ประเทศจีน
ฟ่าน ปิงปิงจบการศึกษาจากสถาบันสอนการแสดงเซี่ยจิ้นเหิงทง จากเซี่ยงไฮ้ เข้าสู่แวดวงบันเทิงในปี ค.ศ. 1996 และมีชื่อเสียงมาจากการรับบท "จินสั่ว" สาวใช้ผู้ซื่อสัตย์ของ "จื่อเวย" ในซีรีส์ของไต้หวันชุด "Princess Pearl" หรือที่รู้จักกันดีในชื่อ "องค์หญิงกำมะลอ" ซึ่งถือได้ว่าเป็นบทสมบทบาท ที่ต้องแสดงคู่กับนักแสดงนำคือ เจ้าเวย และหลิน ซินหยู
จากนั้นเธอได้รับบทบทเด่นในภาพยนตร์เรื่อง "The Lion Roars" ในปี ค.ศ. 2002 ซึ่งถือได้ว่าเป็นบทเด่นขึ้นมา โดยมีนักแสดงนำเป็นนักแสดงที่มีชื่อเสียง คือ กู่ เทียนเล่อ และจาง ป๋อจือ และ "Twins Effect 2" ในปีถัดมา
ในปี ค.ศ. 2006 จากภาพยนตร์เรื่อง "Lost in Beijing" ที่เธอเป็นนักแสดงนำ ประสบความสำเร็จอย่างยิ่ง แต่ว่าภาพยนตร์เรื่องนี้ก็มีเสียงวิพากษ์วิจารณ์ตามมากมายและถูกห้ามฉายในประเทศจีนอีกด้วย
ในขณะที่ผลงานเพลง เธอได้ร้องเพลงประกอบซีรีส์ที่แสดงหลายเรื่อง และได้ออกอัลบั้มชุด "กังกังไคสื่อ" ออกมาวางแผงไม่ถึงสัปดาห์ก็ขึ้นชาร์จอันดับต้น ๆ
ในต้นปี ค.ศ. 2011 มีการจัดอันดับรายได้ของนักแสดงจีน (รวมทั้ง 3 ประเทศ ได้แก่ จีน, ไต้หวัน และฮ่องกง) ที่อายุต่ำกว่า 30 ปี ปรากฏว่า ฟ่าน ปิงปิง เป็นผู้ทำรายได้เป็นอันดับที่ 1 ซึ่งในปี ค.ศ. 2010 เธอทำเงินไปได้ถึง 62.5 ล้านหยวน (ประมาณ 284 ล้านบาท) โดยแบ่งเป็นค่าตัวจากงานแสดง 6 ล้านหยวน, รายได้จากการเป็นพรีเซนเตอร์โฆษณาสินค้า 32.5 ล้านหยวน และค่าตัวในการออกงานอีเวนต์ต่าง ๆ อีก 24 ล้านหยวน
นอกจากนี้แล้ว เธอยังได้ร่วมแสดงใน "X-men" ภาพยนตร์แอ๊คชั่นซูเปอร์ฮีโร่สัญชาติฮอลลีวู้ดของมาร์เวลคอมิกส์ ภาคต่อของ "X-men" และ"X-men 2" ออกฉายในปี ค.ศ. 2013 แต่บทบาทของเธอจะเข้าฉายเฉพาะในประเทศจีนเท่านั้น
ในกลางปี ค.ศ. 2015 ฟ่าน ปิงปิง ได้เป็นนักแสดงหญิงที่ทำรายได้สูงสุดในโลกเป็นอันดับที่ 4 โดยทำรายได้ไปทั้งสิ้น 21 ล้านเหรียญสหรัฐ (ประมาณ 749 ล้านบาท) และนับเป็นนักแสดงหญิงเพียงคนเดียวที่มิใช่ชาวตะวันตกที่ติดอันดับ
โยนิ (แก้ความกำกวม)
โยนิ หรือ โยนี อาจหมายถึง
สถานีรถไฟบ้านห้วยแตน
สถานีรถไฟบ้านห้วยแตน ตั้งอยู่ อำเภอเขาชัยสน จังหวัดพัทลุง เป็นสถานีรถไฟ ของทางรถไฟสายใต้
รอยัลรัมเบิล (2002)
รอยัลรัมเบิล (2002) เป็นรายการ เพย์-เพอร์-วิว ของ เวิลด์เรสต์ลิงเฟดดิเรชั่น จัดขึ้นวันที่ 20 มกราคม ค.ศ. 2002 ที่ แอตแลนตา, รัฐจอร์เจีย โดยรวมนักมวยปล้ำจากสมาคม เวิลด์เรสต์ลิงเฟดดิเรชั่น ไว้ทั้งหมด
ทุกๆ 2 นาที จะมีนักมวยปล้ำออกมาครั้งละ 1 คน เท่านั้น
วารสารศาสตร์ข้อมูล
วารสารศาสตร์ข้อมูล () เป็นกระบวนการทางวารสาร ที่มีฐานอยู่บนการวิเคราะห์และคัดกรองชุดข้อมูลขนาดใหญ่ โดยมีจุดประสงค์เพื่อการสร้างข่าวขึ้นมาชิ้นหนึ่ง
มันไม่เหมือนกับ วารสารศาสตร์ฐานข้อมูล ซึ่งส่วนมากใช้สำหรับการรายงานข่าวสืบสวนสอบสวน วารสารศาสตร์ข้อมูลจัดการกับข้อมูลเปิดที่เผยแพร่ฟรีออนไลน์ และวิเคราะห์มันด้วยเครื่องมือโอเพนซอร์ส ความแตกต่างอีกอย่างหนึ่งก็คือ วารสารศาสตร์ข้อมูลพยายามที่จะยกระดับไปสู่การบริการใหม่ ๆ เพื่อสาธารณะ การช่วยเหลือผู้บริโภค ผู้บริหาร นักการเมือง ให้เข้าใจแบบแผนที่ปรากฏจากข้อมูล และทำการตัดสินใจบนฐานของข้อค้นพบเหล่านั้น ด้วยประการนี้ วารสารศาสตร์ข้อมูลจึงอาจเป็นวิถีใหม่ที่จะช่วยวางตำแหน่งนักวารสารไว้ในหน้าที่ที่มีความหมายกับสังคม
ตามที่สถาปนิกสารสนเทศและนักวารสารมัลติมีเดีย Mirko Lorenz ได้นิยามไว้ วารสารศาสตร์ข้อมูลคือ "ขั้นตอนการทำงาน" ที่ประกอบไปด้วยองค์ประกอบดังนี้: "การเจาะลึก" ลงไปในข้อมูล โดยการเก็บเล็กผสมน้อยข้อมูลจากที่ต่าง ๆ ทำความสะอาดมัน และจัดโครงสร้างให้มัน, "การกรอง" โดยขุดหาข้อมูลที่เฉพาะเจาะจง, "การวาดภาพจากข้อมูล" และ "ทำให้เป็นรายงานข่าว" กระบวนการนี้สามารถขยายเพิ่มเติมเพื่อจัดเตรียมผลลัพธ์สารสนเทศที่แต่บุคคลแต่ละคนสนใจหรือความสนใจของสาธารณะในวงกว้าง
นักเขียนและนักอบรมวารสารศาสตร์ข้อมูล Paul Bradshaw อธิบายกระบวนการของวารสารศาสตร์ข้อมูลเอาไว้ในลักษณะเดียวกัน: ข้อมูลจะต้องถูก "ค้นพบ" ซึ่งอาจต้องใช้ความเชี่ยวชาญพิเศษเช่น MySQL หรือภาษาโปรแกรมไพทอน, จากนั้นจึง "ซักถาม" ข้อมูล ซึ่งต้องการความเข้าใจภาษาเฉพาะวงการและความรู้ทางสถิติ, และในขั้นสุดท้าย "ทำให้เห็นเป็นภาพ" และ "ผสมคลุกเคล้า" กับสารสนเทศอื่น ๆ ด้วยความช่วยเหลือจากเครื่องมือโอเพนซอร์ส
ตัวข้อมูลสามารถดึงมาใช้ได้โดยตรงจากฐานข้อมูลภาครัฐ เช่น data.gov, data.gov.uk และ World Bank Data API
หรือใช้วิธียื่นคำร้องขอข้อมูลจากหน่วยงานรัฐ ผ่านกฎหมายว่าด้วยเสรีภาพข่าวสาร (Freedom of Information) เช่น ของประเทศไทย คำร้องบางอย่างถูกขอและรวบรวมผ่านเว็บไซต์อย่างเว็บไซต์ "What Do They Know" ของสหราชอาณาจักร
เครื่องมือโอเพนซอร์สต่าง ๆ เช่น Google Refine, ScraperWiki, ปลั๊กอินไฟร์ฟ็อกซ์ OutWit Hub และ Google Spreadsheets อนุญาตให้เราอัปโหลด สกัด และจัดรูปแบบข้อมูลได้
แอปพลิเคชันอย่าง Many Eyes หรือ Tableau Public สามารถใช้เพื่อสร้างภาพจากข้อมูล ในรูปของกราฟและแผนภูมิ 
Yahoo! Pipes และ Open Heat Map เป็นตัวอย่างของเครื่องมือที่จะช่วยสร้างแผนที่โดยใช้ข้อมูลจากตารางคำนวณ
มณฑลเฟลมิชบราบันต์
เฟลมิชบราบันต์ () หรือ ฟลามส์-บราบานท์ () เป็นมณฑลในเขตฟลามส์ ซึ่งเป็นหนึ่งในสามเขตของประเทศเบลเยียม ตั้งอยู่ทางตะวันออกของมณฑลฟลานเดอร์ตะวันออก, ทางใต้ของมณฑลแอนต์เวิร์ป, ทางตะวันตกของมณฑลลิมเบิร์ก, ทางตกเฉียงเหนือของมณฑลลีแยฌ, ทางเหนือของมณฑลวัลลูนบราบันต์, ทางตะวันออกเฉียงเหนือของมณฑลแอโน และล้อมรอบพื้นที่ทั้งหมดของเขตเมืองหลวงบรัสเซลส์
เฟลมิชบราบันต์มีเมืองหลวงชื่อเลอเฟน และมีพื้นที่ 2,106.13 ตารางกิโลเมตร แบ่งออกเป็น 2 เขตการปกครอง ซึ่งแบ่งย่อยได้อีก 65 เทศบาล แม่น้ำสายหลักของจังหวัดคือแม่น้ำเดเมอร์และแม่น้ำเซน
เฟลมิชบราบันต์ตั้งขึ้นในวันที่ 1 มกราคม ค.ศ. 1995 จากการแยกอดีตจังหวัดบราบันต์เป็น 3 ส่วน ได้แก่ มณฑลเฟลมิชบราบันต์, มณฑลวัลลูนบราบันต์ และเขตเมืองหลวงบรัสเซลส์ซึ่งไม่ขึ้นอยู่กับมณฑลใด
เฟลมิชบราบันต์ประกอบด้วย 2 เขตการปกครองส่วนท้องถิ่น () ได้แก่ เขตเลอเฟนทางตะวันออก และเขตฮาล-ฟิลฟูร์ดทางตะวันตก
แบ่งเป็นเขตตุลาการ () ได้ 1 เขตกับส่วนหนึ่งของเขตบรัสเซลส์ ได้แก่ เขตตุลาการเลอเฟน และเขตตุลาการบรัสเซลส์ซึ่งมีขอบเขตในเขตฮาล-ฟิลฟูร์ดและเขตเมืองหลวงบรัสเซลส์
และแบ่งย่อยเป็น 65 เมือง โดย 30 เทศบาลอยู่ในเขตเลอเฟน และอีก 35 เทศบาลอยู่ในเขตฮาล-ฟิลฟูร์ด ดังแผนที่นี้
โนบิสุเกะ (แก้ความกำกวม)
โนบิสุเกะ (ญี่ปุ่น: ノビスケ Nobisuke) อาจหมายถึง
เรือประจัญบานเทียร์พิตส์
เรือประจัญบาน"เทียร์พิตส์" เป็นเรือรบชั้นบิสมาร์กของกองทัพนาซีเยอรมนี ในสมัยสงครามโลกครั้งที่สอง ซึ่งถูกจมโดยเครื่องบินทิ้งระเบิดของกองทัพอากาศหลวง แห่งสหราชอาณาจักร ณ อ่าวทะเลประเทศนอร์เวย์ ในวันที่ 12 พฤศจิกายน ค.ศ. 1944
เกลียวคู่กรดนิวคลีอิก
ในชีววิทยาโมเลกุล คำว่า เกลียวคู่ หมายถึงโครงสร้างซึ่งเกิดขึ้นจากโมเลกุลกรดนิวคลีอิกสองเส้น อย่างเช่น ดีเอ็นเอและอาร์เอ็นเอ โครงสร้างเกลียวคู่ของกรดนิวคลีอิกเป็นผลมาจากโครงสร้างทุติยภูมิ และเป็นองค์ประกอบสำคัญในการกำหนดโครงสร้างตติยภูมิของมัน คำดังกล่าวได้ถูกใช้อย่างกว้างขวางภายหลังการตีพิมพ์บทความ เกลียวคู่: การบรรยายส่วนบุคคลการค้นพบโครงสร้างของดีเอ็นเอ (The Double Helix: A Personal Account of the Discovery of the Structure of DNA) โดยเจมส์ วัตสัน
เกลียวคู่ดีเอ็นเอเป็นพอลิเมอร์ที่หมุนกันเป็นวงของกรดนิวคลีอิก ซึ่งเชื่อมเข้าด้วยกันด้วยนิวคลีโอไทด์ ในบี-ดีเอ็นเอ ซึ่งเป็นโครงสร้างดีเอ็นเอที่พบได้มากที่สุด เกลียวคู่จะเวียนไปทางขวามือโดยมีนิวคลีโอไทด์ 10-15 นิวคลีโอไทด์ต่อรอบ โครงสร้างเกลียวคู่ของดีเอ็นเอประกอบด้วยร่องใหญ่และร่องเล็กอย่างละหนึ่งที่ ซึ่งร่องใหญ่จะมีความกว้างมากกว่าร่องเล็ก ความแตกต่างของความกว้างของร่องใหญ่และร่องเล็กนั้นเป็นผลมาจากโปรตีนจำนวนมากซึ่งเชื่อมกับดีเอ็นเอทำให้ร่องใหญ่กว้างขึ้น
แบบจำลองเกลียวคู่ของโครงสร้างดีเอ็นเอนั้นได้รับการตีพิมพ์เป็นครั้งแรกในวารสารเนเจอร์โดยเจมส์ ดี. วัตสัน และฟรานซิส คริก ในปี ค.ศ. 1953 โดยอาศัยภาพถ่ายการเลี้ยวเบนรังสีเอ็กซ์ของดีเอ็นเอที่สำคัญ ซึ่งมีชื่อว่า "ภาพถ่าย 51" จากโรซาลินด์ แฟรงกลิน ในปี ค.ศ. 1952 ตามมาด้วยภาพถ่ายดีเอ็นเอที่มีความชัดเจนยิ่งขึ้นโดยเรย์มอนด์ กอซลิง, เมาริส วิลคินส์, อเล็กซานเดอร์ สโตกส์ และเฮอร์เบิร์ต วิลสัน เช่นเดียวกับข้อมูลทางเคมีและชีวเคมีการเข้าคู่กันของเบสโดยเออร์วิน ชาร์กาฟฟ์ แบบจำลองก่อนหน้านั้นเป็นแบบจำลองเกลียวสาม
คริก วิลคินส์ และวัตสันต่างก็ได้รับรางวัลโนเบลสาขาการแพทย์ประจำปี 1962 สำหรับการมีส่วนค้นพบดังกล่าว (แฟรงกลินได้เสียชีวิตไปแล้ว ไม่สามารถถูกเสนอชื่อเข้าชิงรางวัลได้)
เรือหลวงฮูด (51)
เรือหลวง"ฮูด" (หมายเลข 51) เป็นเรือลาดตระเวณประจัญบานที่สร้างหลังสงครามโลกครั้งที่ 1 ซึ่งการก่อสร้างในเสร็จใน ค.ศ. 1918 ในช่วงเวลานั้นถือว่าใหญ่เป็นเรือลาดตระเวณประจันบานที่มีขนาดใหญ่ที่สุดในโลก ชาวอังกฤษมีความภูมิใจในเรือลำนี้มากจนเรือลำนี้ถูกเรียกว่า " Mighty Hood" (เรือรบที่ทรงอำนาจ) ชื่อเรือนั้นถูกตั้งตาม Samuel Hood ซึ่งเป็นชื่อของนายพลเรือที่มีชื่อเสียงคนนึงในราชนาวีหลวง ช่วงกลางถึงปลายศตวรรษที่ 18 เรือลำนี้ได้เข้าประจำการใน ค.ศ.1920 ใช้ในการฝึกพิเศษ ระหว่าง ค.ศ. 1923 ในปีต่อมา เมื่อสงคราม อิตาลี - เอธิโอเปีย ปะทุ ฮูดได้เข้าร่วมกับกองเรือ เมดิเตอเรเนียน เมื่อสงครามกลางเมืองของสเปนได้ประทุ ก็ถูกเรียกกลับไปอังกฤษ เพื่อปรับปรุงพัฒนายุทธโทปกร ให้ทันสมัยพร้อมรบต่อไป
เรือลำนี้ใช้รบในศึกสำคัญหลายครั้ง จนครั้งสำคัญที่สุดคือ สมัยสงครามโลกครั้งที่สองที่อังกฤษกับเยอรมนีปะทะในยุทธนาวีที่ช่องแคบเดนมาร์กในเดือนพฤษภาคม 1941 เรือ"ฮูด" (เรือธงกองเรือหลวงอังกฤษ) พร้อมกับเรือเรือหลวง"ปรินส์ออฟเวลส์" (53)และเรืออื่น ๆ อีก 6 ลำ ลาดตะเวนบริเวณ แอตแลนติกเหนือได้พบเยอรมนีบริเวณนั้นพอดี จำนวน 2 ลำ คือ เรือประจันบาน "บิสมาร์ค"และเรือลาดตระเวนหนัก ปรินซ์ ออยเกน ซึ่งเรือลาดตระเวนเยอรมันได้ลั่นกระสุนโจมตี ทำให้ปืนของฮูดติดขัด จวบกับเรือหลวงปรินซ์ออฟเวลส์(53) ปืนหลักมีปัญหา ทำให้อังกฤษเสียเปรียบมาก โดยกระสุนนัดนึงของบิสมาร์ค เข้าที่คลังแสงของฮูดทำให้ป้อมปืนระเบิด ทำให้เรือขาดครึ่งและจมในเวลาต่อมา
เรือหลวงปรินส์ออฟเวลส์ (53)
เรือหลวง"ปรินส์ออฟเวลส์" (53) เป็นเรือประจัญบานชั้นพระเจ้าจอร์จที่ 5 แห่งกองทัพเรือหลวง เคยร่วมรบในการรบครั้งสำคัญในสงครามโลกครั้งที่สอง รวมไปถึงยุทธนาวีช่องแคบเดนมาร์กต่อเรือประจัญบานบิสมาร์ค ปฏิบัติการคุ้มกันขบวนเรือในทะเลเมดิเตอร์เรเนียน จนกระทั่งปฏิบัติการครั้งสุดท้ายและถูกจมในทะเลจีนใต้ ใกล้มลายูเมื่อปี ค.ศ. 1941
เชกีตินโยนยา
เชกีตินโยนยา () เป็นนครบาลในรัฐมีนัสเชไรส์ ประเทศบราซิล ตั้งอยู่ห่างจากเบโลโอรีซอนตี เมืองหลวงของรัฐไป 582 กิโลเมตร จากข้อมูลในปี ค.ศ. 2007 มีประชากรราว 23,982 คน มีพื้นที่ 3,518 กม² ตั้งอยู่ริมฝั่งแม่น้ำเชกีตินโยนยา มีความสูงจากระดับน้ำทะเล 223 เมตร เป็นนครบาลเมื่อปี ค.ศ. 1911 เศรษฐกิจหลักที่สำคัญ คือ การเลี้ยงวัวและการปลูกกาแฟ อ้อย ข้าวโพด
อีตาปิรูนา
อีตาปิรูนา () เป็นนครบาลที่ตั้งอยู่ในรัฐรีอูดีจาเนรู ประเทศบราซิล ตั้งอยู่ทางตะวันออกเฉียงเหนือของประเทศ มีประชากร 99,454 คน (ค.ศ. 2009) และมีพื้นที่ 1,106 กม²
ตระกูลบอร์เจีย
ตระกูลบอร์เจีย หรือ บอร์จา () เป็นตระกูลหนึ่งในยุโรป มีถิ่นกำเนิดอยู่ที่แคว้นบาเลนเซีย ประเทศสเปน และย้ายไปตั้งรกรากในอิตาลีจนกระทั่งเรืองอำนาจในยุคฟื้นฟูศิลปวิทยาการ ตระกูลบอร์เจียเป็นผู้อุปภัมป์ศิลปะหลากหลายแขนง ทำให้ศิลปินหลายคนในยุคฟื้นฟูศิลปวิทยาการได้สร้างผลงานโดดเด่นและมีชื่อเสียง
ตระกูลบอร์เจียเริ่มมีบทบาททางด้านการเมืองและศาสนาในช่วงคริสต์ศตวรรษที่ 15 ถึงคริสต์ศตวรรษที่ 16 การแสวงหาอำนาจทำให้ต้องเป็นศัตรูกับตระกูลอื่นๆ เช่น เมดิชิ สฟอร์ซา รวมทั้งนักบวชที่มีอิทธิพลมากในยุคนั้นอย่างจิโรลาโม ซาโวนาโรลา ชื่อเสียงของตระกูลบอร์เจียมักเป็นไปในทางไม่ดี เช่น การคบชู้ การลักขโมย การติดสินบน การสมสู่ร่วมสายโลหิต และการฆาตกรรม เป็นต้น
ตระกูลบอร์เจีย ถือกำเนิดขึ้นที่แคว้นบาเลนเซีย ประเทศสเปน ต้นตระกูลคืออัลฟองโซ บอร์เจีย (ภายหลังขึ้นเป็นสมเด็จพระสันตะปาปาคาลิกซ์ตุสที่ 3) เคยทำงานในมหาวิทยาลัยเลย์ดา และเป็นทูตของกษัตริย์แห่งอารากอน ก่อนจะได้เป็นพระคาร์ดินัลในปี ค.ศ. 1444 และขึ้นเป็นพระสันตะปาปาในปี ค.ศ. 1455 หลังจากนั้นเครือญาติตระกูลบอร์เจียบางส่วนจึงย้ายถิ่นฐานไปยังประเทศอิตาลี
ตระกูลบอร์เจียกลายเป็นผู้อุปถัมภ์ศิลปะและดนตรีในยุคฟื้นฟูศิลปวิทยา ศิลปินที่มีชื่อเสียงหลายรายมักแวะเวียนเข้าบ้านตระกูลบอร์เจียอยู่บ่อยครั้ง อาทิ เลโอนาร์โด ดา วินชี นอกจากนี้ โรดริโก้ บอร์เจียยังเป็นผู้สนับสนุนมหาวิทยาลัยและพัฒนากรุงโรมในช่วงที่ครองตำแหน่งพระสันตะปาปาอีกด้วย
มีข้อถกเถียงมากมายเกี่ยวกับตระกูลบอร์เจีย โดยเฉพาะเกี่ยวกับโรดริโก้ เชซาเรย์ และลูเครเซีย เป็นที่รู้กันดีว่าโรดริโก้มีภรรยาหลายคน เช่น วานอสซา คัตตาเน และจูเลีย ฟาร์เนเซ เขาเปิดเผยเรื่องภรรยาและลูกอย่างชัดเจน จึงมีข่าวลือแง่ลบเกี่ยวกับโรดริโก้มากมาย เช่น เรื่องที่เขามีความสัมพันธ์ทางเพศกับลูเครเซีย บอร์เจีย ลูกสาวแท้ๆของตน หรือเรื่องที่เขาติดสินบนพระคาร์ดินัลเพื่อให้ตนเองได้ขึ้นเป็นพระสันตะปาปา เป็นต้น
เชซาเรย์ บอร์เจีย ลูกชายคนรองของโรดริโก้ ได้ขึ้นเป็นคาร์ดินัลตั้งแต่อายุ 18 ปี เขาถูกสงสัยว่าเป็นผู้ก่อเหตุฆาตกรรมจิโอวานนีพี่ชายของตน เพราะความตายของจิโอวานนีทำให้เชซาเรย์ได้รับตำแหน่งต่างๆที่เคยเป็นของจิโอวานนีมาก่อน เขาลาออกจากตำแหน่งคาร์ดินัลและไปเป็นทหาร เชซาเรย์ตกเป็นผู้ต้องสงสัยคดีฆาตกรรมอีกครั้งเมื่ออัลฟองโซแห่งอารากอน สามีคนที่สองของลูเครเซียถูกลอบสังหารแต่ไม่สำเร็จ เขาจึงบีบคออัลฟองโซจนถึงแก่ความตาย นอกจากนี้ยังมีคดีของเปรอตโต คนรักของลูเครเซีย มีคนพบศพของเปรอตโตในแม่น้ำไทเบอร์ ว่ากันว่าเขาทำให้ลูเครเซียท้อง เชซาเรย์จึงโกรธและลอบสังหารเขา
ลูเครเซีย บอร์เจีย ลูกสาวเพียงคนเดียวของโรดริโก้ มีชื่อเสียงว่าเป็นนักวางยาพิษชั้นเยี่ยม เธอแต่งงานถึงสามครั้ง ทั้งสามครั้งล้วนเป็นไปเพื่อผลประโยชน์ทางการเมืองของตระกูล บางกระแสเชื่อว่าชื่อเสียงแง่ลบของลูเครเซียเกิดขึ้นเพราะตระกูล ไม่ใช่เพราะนิสัยของเธอเอง
หากพวกเรากำลังสบาย
หากพวกเรากำลังสบาย เป็นชื่อเพลงสำหรับเด็ก มีชื่อในภาษาอังกฤษว่า If You're Happy and You Know It ซึ่งนำทำนองมาจากเพลงแนวโฟล์คภาษาลัตเวียเดิม ในประเทศไทย ไม่มีหลักฐานชี้ได้ว่า ผู้ใดเป็นคนแต่งขึ้นมา แต่นิยมใช้ในการร้องเพลงเพื่อดึงดูดความสนใจของผู้ฟัง ในการสัมมนา หรือ ทำกิจกรรมต่าง ๆ ซึ่งเนื้อเพลงที่เป็นที่รู้จักกันอยู่ทั่วไป จะมีความว่า
"หากพวกเรากำลังสบาย จงตบมือพลัน
หากพวกเรากำลังสบาย จงตบมือพลัน
หากพวกเรากำลังมีสุข ปลดเปลื้องทุกข์ใด ๆ ทุกสิ่ง
มัวประวิงอะไรกันเล่า จบตบมือพลัน"
"จงตบมือพลัน" นั้น อาจเป็นเป็นการทำอย่างอื่นก็ได้ เช่น การกระทืบเท้า การตบบ่าตัวเอง การหัวเราะ เป็นต้น
เพลงในภาษาอังกฤษนั้น จะใช้ชื่อว่า If You're Happy and You Know It ซึ่งประเทศไทยใด้นำทำนองเพลงและคำร้องมาแปลงเป็นรูปแบบภาษาไทย
If you're happy and you know it, clap your hands.
If you're happy and you know it, clap your hands.
If you're happy and you know it,
And you really want to show it,
If you're happy and you know it, clap your hands.
สำหรับในประเทศญี่ปุ่น ได้มีการนำเพลงนี้ไปใช้ในปี พ.ศ. 2507 (ค.ศ.1964)โดยนักร้องชื่อ คิว ซะกะโมะโตะ ซึ่งโด่งดังมากในเพลง อุเอะโวะมุอิเตะอะรุโก () หรือที่รู้จักกันในนาม เพลง Sukiyaki เพลงดังกล่าวนี้ ได้แปลเป็นภาษาญี่ปุ่นโดยใช้ชื่อว่า ชิอะวะเซะนะระเตะโวะตะตะโก () และนำมาร้องเป็นเพลง
幸せなら　手をたたこう
幸せなら　手をたたこう
幸せなら　態度でしめそうよ
ほら　みんなで　手をたたこう
วารสารศาสตร์เชิงคำนวณ
วารสารศาสตร์เชิงคำนวณ สามารถนิยามได้ว่าเป็นการประยุกต์ใช้คอมพิวเตอร์เพื่อกิจกรรมทางวารสารศาสตร์ เช่น การรวบรวมข้อมูล การจัดระเบียบข้อมูล การทำความเข้าใจข้อมูล การสื่อสารและแพร่กระจายข้อมูลข่าวสาร โดยรักษาคุณค่าของวารสารศาสตร์ เช่น ความเป็นธรรม ความแม่นยำ และภววิสัย สาขาดังกล่าวได้ดึงเอาแง่มุมเทคนิคต่าง ๆ จากวิทยาศาสตร์คอมพิวเตอร์ ซึ่งรวมถึงปัญญาประดิษฐ์, การวิเคราะห์เนื้อหา (การประมวลผลภาษาธรรมชาติ, คอมพิวเตอร์วิทัศน์, การได้ยิน), การสร้างภาพ, การทำให้เป็นลักษณะส่วนบุคคล, และระบบแนะนำ รวมไปถึงแง่มุมจากการใช้คอมพิวเตอร์เชิงสังคมและสารสนเทศศาสตร์
วารสารศาสตร์เชิงคำนวณเกิดขึ้นที่สถาบันเทคโนโลยีแห่งจอร์เจีย ในปี 2006 ที่ซึ่งเปิดสอนวิชาดังกล่าวในปี 2007 และ 2008 ในเดือนกุมภาพันธ์ 2008 จอร์เจียเทคเป็นเจ้าภาพจัดงาน Symposium on Computation and Journalism ในแอตแลนตา จอร์เจีย โดยมีนักวิจัยด้านคอมพิวเตอร์และนักวารสารเข้าร่วมหลายร้อยคน
ในเดือนกรกฎาคม 2009 ศูนย์เพื่อการศึกษาขั้นสูงทางพฤติกรรมศาสตร์ (Center for Advanced Study in the Behavioral Sciences - CASBS) ที่มหาวิทยาลัยสแตนฟอร์ด เป็นเจ้าภาพจัดงานอบรมเชิงปฏิบัติการ เพื่อผลักดันสาขาดังกล่าวต่อไปอีก.
มาร์ตี นาตาเลกาวา
ระเด่น มูฮัมหมัด มาร์ตี มูเลียนา นาตาเลเกวา (เกิด 22 มีนาคม ค.ศ. 1963 ที่บันดุง ประเทศอินโดนีเซีย) เป็นนักการทูตชาวอินโดนีเซีย ปัจจุบันเป็นรัฐมนตรีกระทรวงต่างประเทศอินโดนีเซีย โดยตำแหน่งก่อนหน้านี้เคยเป็นเอกอัครราชทูตอินโดนีเซียประจำสหราชอาณาจักร และเคยเป็นเอกอัครราชทูตผู้แทนถาวรอินโดนีเซีย ประจำสหประชาชาติ ณ นครนิวยอร์ก
นาตาเลเกวาจบการศึกษาชั้นมัธยมที่สหราชอาณาจักร และศึกษาต่อด้านปรัชญาที่มหาวิทยาลัยแคมบริดจ์ และวิทยาลัยเศรษฐศาสตร์และรัฐศาสตร์แห่งลอนดอน มหาวิทยาลัยลอนดอน
นาตาเลเกวาสมรสกับ ศรัณยา บำรุงพงศ์ บุตรสาวของเอกอัครราชทูต ศักดิชัย บำรุงพงศ์ หรือ "เสนีย์ เสาวพงศ์" นักการทูต นักหนังสือพิมพ์ และนักเขียนชาวไทย มีบุตร 3 คน
โรงเรียนชัยนาทพิทยาคม
โรงเรียนชัยนาทพิทยาคม เป็นโรงเรียนมัธยมศึกษาประจำจังหวัดขนาดใหญ่พิเศษ สังกัดสำนักงานเขตพื้นที่การศึกษามัธยมศึกษาเขต 5 สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 55/30 ถนนลูกเสือ 1 ต. บ้านกล้วย อ. เมืองชัยนาท จ. ชัยนาท อยู่ห่างจากกรุงเทพฯ 195 กิโลเมตร
โรงเรียนชัยนาทพิทยาคม ก่อตั้งเมื่อปี พ.ศ. 2452 โดยพระไชยนฤนาท ผู้ว่าการเมือง ร่วมกับข้าราชการ พ่อค้าและราษฏรสร้างขึ้น ณ ต. วัดปลัง ต่อมาปลายปี พ.ศ. 2455 เจ้าคุณวิเชียรปราการได้มาเป็นผู้ว่าการเมือง ได้ย้ายที่ว่าการเมืองมาตั้งที่ ต. บ้านกล้วย พ.ศ. 2456 จึงย้ายโรงเรียนโดยสร้างใหม่ ณ บริเวณสนามหญ้าด้านทิศเหนือศาลากลางจังหวัด วันที่ 3 มกราคม พ.ศ. 2457 พระอุปกรศิลปศาสตร์ ศึกษาธิการมณฑลนครสวรรค์ ได้มาเปิดโรงเรียนใช้ชื่อว่า "โรงเรียนประจำจังหวัดชัยนาท" พ.ศ. 2493 ได้เปลี่ยนชื่อ เป็น โรงเรียนชัยนาท "วิชัยบำรุงราษฎร์" ในปีพ.ศ. 2499 กรมการฝึกหัดครูได้มีคำสั่งให้ยุบโรงเรียนฝึกหัดครูชัยนาท โดยมีการมอบอาคารและที่ดินให้กับโรงเรียนใช้เป็นสถานศึกษาต่อไป วันที่ 27 มิถุนายน พ.ศ. 2518 ได้ยุบรวมกับโรงเรียนสตรีชัยนาท "คณะราษฎร์บำรุง 2 " เข้าเป็นโรงเรียนเดียวกัน ตามประกาศของกระทรวงศึกษาธิการ โดยจัดโรงเรียนให้เป็นแบบสหศึกษา ใช้ชื่อว่า "โรงเรียนชัยนาทพิทยาคม" ใช้หลักสูตรมัธยมแบบประสม (ค.ม.ส.) ในปีการศึกษา 2512 ต่อมา พ.ศ. 2519 โรงเรียนชัยนาทพิทยาคมได้เข้าร่วมโครงการพัฒนาโรงเรียนมัธยมศึกษาส่วนภูมิภาค ( คมภ.2 รุ่น 3) ปัจจุบันโรงเรียนชัยนาทพิทยาคมเปิดสอนในช่วงชั้นที่ 3-4 (ระดับชั้นมัธยมศึกษาตอนต้นถึงชั้นมัธยมศึกษาตอนปลาย) ตามหลักสูตรสถานศึกษาขั้นพื้นฐาน มีพื้นที่ทั้งหมด 54 ไร่ 1 งาน 7 ตารางวา ในปีการศึกษา 2559 มีนักเรียน 3,360 คน ครู 157 คน ห้องเรียนทั้งหมด 69 ห้องเรียน จัดชั้นเรียนแบบ 12-12-12 11-11-11 โดยมีผู้อำนวยการคือนายถวัลย์ ตันธีระพงศ์
การคัดพลดับเบิลยูดับเบิลยูอี พ.ศ. 2554
การคัดพลดับเบิลยูดับเบิลยูอี พ.ศ. 2554 เป็นการคัดพล (draft) ของรายการดับเบิลยูดับเบิลยูอี เพื่อแลกเปลี่ยนตัวนักมวยปล้ำทั้งสองค่าย ระหว่างค่ายรอว์ และ สแมคดาวน์ และเป็นการเพิ่มเติมอรรถรสใหม่ ๆ ให้กับรายการแต่ละค่ายนั้น โดยครั้งนี้ถูกจัดขึ้นในศึกรอว์เมื่อวันที่ 25 เมษายน ค.ศ. 2011 ทางช่อง ยูเอสเอ เน็ตเวิร์ค ที่สนาม RBC Center Raleigh, North Carolina ส่วนการดราฟท์เพิ่มเติมทาง WWE จะประกาศทางเว็บไซต์ WWE.com โดยจะเริ่มการดราฟท์ตั้งแต่เวลา 24.00 น. ตามเวลาในสหรัฐอเมริกา
การดราฟท์นักมวยปล้ำ โดยจะเริ่มจากนำนักมวยปล้ำของค่ายรอว์ และ สแมคดาวน์ มาเจอ ในแมทช์ที่แล้วแต่ผู้จัดการทั่วไปจะเป็นคนกำหนด ค่ายไหนชนะ ค่ายนั้นจะมีสิทธิ์เลือกนักมวยปล้ำได้แค่ 1 - 2 คน เท่านั้น
ทาง WWE จะประกาศทางเว็บไซต์ WWE.com โดยจะเริ่มการดราฟท์ตั้งแต่เวลา 24.00 น. ตามเวลาในสหรัฐอเมริกา ในวันอังคารที่ 26 เมษายน ค.ศ. 2011 ที่ผ่านมา
รายนามผู้ได้รับรางวัลรามอน แมกไซไซ
รายนามผู้ได้รับรางวัลรามอน แมกไซไซ
สถานีรถไฟไม้แก่น
สถานีรถไฟไม้แก่น ตั้งอยู่ที่บ้านไม้แก่น ตำบลเนินงาม อำเภอรามัน จังหวัดยะลา เป็นสถานีรถไฟชั้น 3 ของทางรถไฟสายใต้
ปืนใหญ่อัตตาจรซีซาร์
ซีซาร์ (CAESAR; ย่อมาจากภาษาฝรั่งเศส CAmion Equipé d'un Système d'ARtillerie แปลว่า รถบรรทุกที่ติดตั้งปืนใหญ่) เป็นระบบปืนใหญ่ขนาด 155 ม.ม. ติดตั้งบนรถบรรทุกหุ้มเกราะขนาด 6 ล้อ ออกแบบและพัฒนาโดยบริษัท เกียท อินดัสทรีส์ รัฐวิสาหกิจของประเทศฝรั่งเศส เริ่มเข้าประจำการครั้งแรกในปี พ.ศ. 2551 กับกองทัพฝรั่งเศส
ระบบซีซาร์สามารถปฏิบัติการโดยใช้ทหารประจำการ 5 นาย ในกรณีเร่งด่วนสามารถใช้ทหารประจำการเพียง 3 นาย บรรทุกกระสุนปืนใหญ่ 18 นัด มีอัตราการยิง 6 นัดต่อนาที ระยะหวังผล 40 กิโลเมตร คำนวณการยิงโดยอัตโนมัติด้วยระบบนำร่องเฉื่อย (Inertial Navigation System - INS) โดยใช้คอมพิวเตอร์ ระบบจับความเร่ง และไจโรสโคป โดยสามารถติดตั้งระบบและพร้อมยิงได้ภายในสองนาที
ปัจจุบันระบบซีซาร์มีประจำการในกองทัพฝรั่งเศส กองทัพบกไทย (6 ชุด) กองทัพอินโดนิเซีย (37 ชุด) กองทัพเลบานอน (28 ชุด) และกองทัพซาอุดิอาระเบีย (76 ชุด)
สถานีรถไฟควนเนียง
สถานีรถไฟควนเนียง ตั้งอยู่ อำเภอควนเนียง จังหวัดสงขลา เป็นสถานีรถไฟ  ประจำอำเภอควนเนียง จังหวัดสงขลา ระดับสถานี ชั้น 2 ของทางรถไฟสายใต้
สถานีรถไฟบางกล่ำ
สถานีรถไฟบางกล่ำ ตั้งอยู่ อำเภอบางกล่ำ จังหวัดสงขลา เป็นสถานีรถไฟ ของทางรถไฟสายใต้
มณฑลฟลานเดอร์ตะวันออก
ฟลานเดอร์ตะวันออก (, ) เป็นมณฑลในเขตฟลามส์ ซึ่งเป็นหนึ่งในสามเขตของประเทศเบลเยียม โดยทางเหนือมีพื้นที่ติดต่อกับจังหวัดเซลันด์ของประเทศเนเธอร์แลนด์, ทางตะวันออกติดต่อกับมณฑลแอนต์เวิร์ปและมณฑลเฟลมิชบราบันต์, ทางใต้ติดต่อกับมณฑลแอโน และทางตะวันตกติดต่อกับมณฑลฟลานเดอร์ตะวันตกของประเทศเบลเยียม
ฟลานเดอร์ตะวันออกมีเมืองหลวงชื่อเกนต์ และมีพื้นที่ 2,982 ตารางกิโลเมตร แบ่งออกเป็น 6 เขตการปกครอง ซึ่งแบ่งย่อยได้อีก 65 เทศบาล แม่น้ำสายหลักของจังหวัดนี้คือแม่น้ำสเกลต์
ฟลานเดอร์ตะวันออกประกอบด้วย 6 เขตการปกครองส่วนท้องถิ่น () ได้แก่ เขตอาลส์ต, เขตเดนเดอร์มอนเดอ, เขตเอโกล, เขตเกนต์, เขตเอาเดอนาร์เดอ และเขตซินต์-นีกลาส
แบ่งเป็นเขตตุลาการ () ได้ 3 เขต ได้แก่ เขตตุลาการเดนเดอร์มอนเดอ, เขตตุลาการเกนต์ และเขตตุลาการเอาเดอนาร์เดอ
และแบ่งย่อยเป็น 65 เทศบาล ดังแผนที่นี้
วิทยุอินเทอร์เน็ต
วิทยุอินเทอร์เน็ต หมายถึง การฟังเพลงผ่านเครื่อข่ายออนไลน์ หรือ ฟังเพลงผ่านระบบอินเทอร์เน็ต ซึ่งมีเว็บไซต์ต่าง ๆ ที่ให้บริการฟังเพลงออนไลน์ ซึ่งในปัจจุบันนี้ เป็นที่นิยมมากมาย ในทั่วโลก เพราะการฟังเพลงออนไลน์ สามารถฟังได้สะดวก สบายเพียงแค่เรานั่งเล่นคอมพิวเตอร์อยู่ที่บ้าน ก็สามารถฟังเพลงออนไลน์ได้แล้ว
ลินดา แม็กแมน
ลินดา แมร์รี แม็กแมเฮิน (Linda Marie McMahon) เกิดวันที่ 4 ตุลาคม ค.ศ. 1948 เป็นผู้จัดการมวยปล้ำอาชีพ, นักการเมือง ปัจจุบันดำรงตำแหน่งผู้อำนวยการการบริหารธุรกิจขนาดย่อม
บาอัล (ปิศาจ)
บาอัล หรือ บาเอล (; ) เป็น 1 ใน 7 เจ้าชายแห่งนรก เป็นที่ถูกกล่าวถึงอย่างกว้างขวางในพันธสัญญาเดิมว่าเป็นเทวรูปนอกรีตที่สำคัญของชาวฟินีเซีย
ในทางปิศาจวิทยานั้น ทั้งกุญแจย่อยของโซโลมอน บท"อาร์สโกเอเทีย" และ ซูโดโมนาร์เชีย แดโมนัม ก็ระบุถึงบาเอลเป็นปิศาจตนที่ 1 เป็นราชาผู้ปกครองทิศตะวันออกและมีอสูรใต้บังคับบัญชา 66 กอง มีอำนาจทำให้ผู้อัญเชิญล่องหนได้ บาเอลนั้นสามารถปรากฏร่างเป็นแมว คางคก ผู้ชาย หรือทั้งสามอย่างรวมกันในร่างเดียว ในหนังสือ Dictionnaire Infernal นั้นได้วาดบาอัลในลักษณะนี้ โดยมีขาแบบแมงมุมด้วย
ในหนังสือแกรนด์กริมมัวร์ ระบุว่าบาอัลเป็นหนึ่งในปิศาจใต้บังคับบัญชาของลูซิฟุจ โรฟอคัล
ไซตามะซูเปอร์อารีนา
ไซตามะซูเปอร์อารีนา () เป็นสนามกีฬาเอนกประสงค์ในร่ม ตั้งอยู่ในตำบลชูโอ เมืองไซตามะ จังหวัดไซตามะ ประเทศญี่ปุ่น สามารถจุคนได้สูงสุดสามหมื่นเจ็ดพันคน แต่ในยามแข่งขันกีฬา เช่น บาสเกตบอล, วอลเลย์บอล, เทนนิส, ฮอกกี้น้ำแข็ง, ยิมนาสติก, มวย, ศิลปะการต่อสู้แบบผสม และมวยปล้ำอาชีพ จะจำกัดความจุไว้ราวหนึ่งหมื่นเก้าพันคนถึงสองหมื่นสองพันห้าร้อยคนเท่านั้น
ไซตามะซูเปอร์อารีนาเป็นสนามกีฬาญี่ปุ่นแห่งเดียวที่มีอุปกรณ์เตรียมพร้อมไว้สำหรับอเมริกันฟุตบอลเป็นการเฉพาะ ในสนาม ประกอบด้วยที่นั่งขนาดยักษ์ซึ่งเคลื่อนย้ายได้ สำหรับจะลดความจุลงในเมื่อจัดกิจกรรมขนาดเล็ก และยังมีพิพิธภัณฑสถานจอห์นเลนนอน ซึ่งจัดแสดงสิ่งเตือนความจำถึงจอห์น เลนนอน
การแข่งขันมวยปล้ำอาชีพและศิลปะการต่อสู้แบบผสมมักจัดขึ้นที่นี้
โครงการสร้างสนามกีฬาในร่มขนาดใหญ่ในจังหวัดไซตามะ เริ่มใน พ.ศ. 2537 โดยให้เรียกชื่อสนามกีฬาว่า "ไซตามะอารีนา" ไปพลางก่อน ในเดือนมีนาคม พ.ศ. 2540 มีการจัดตั้งบริษัทไซตามะอารีนา จำกัด ขึ้นบริหาร ครั้นวันที่ 12 เดือนเดียวกันนั้น มีการเลือกและประกาศชื่อสนามกีฬาอย่างเป็นทางการว่า "ไซตามะซูเปอร์อารีนา" ออกแบบโดย แดน เมส์ (Dan Meis) สถาปนิกชาวสหรัฐอเมริกา จากบริษัทเอลเลอร์เบเบ็กเกต จำกัด (Ellerbe Becket) ร่วมกับ ทีมออกแบบนิกเก็งเซกเก/แมส 2000 (Nikken Sekkei/MAS 2000 Design Team) ส่วนการก่อสร้างดำเนินการโดยกิจการร่วมค้าระหว่าง บริษัทไทเซ จำกัด (Taisei), บริษัทมิตซูบิชิเฮฟวีอินดัสทรีส์ จำกัด (Mitsubishi Heavy Industries) และ บริษัทยูดีเค จำกัด (UDK)
ทั้งสามบริษัทลงมือก่อสร้างในเดือนกันยายน พ.ศ. 2540 นั้น แล้วเสร็จและเปิดอย่างไม่เป็นทางการในวันที่ 5 พฤษภาคม พ.ศ. 2543 โดยสถานีวิทยุเอ็นเอชเคประกาศเชิญชวนประชาชนไปเข้าชมและออกกำลังกาย ต่อมาวันที่ 1 กันยายน พ.ศ. 2543 มีพิธีเปิดอย่างเป็นทางการ และในวันที่ 3 กันยายน พ.ศ. 2543 ได้จัดกิจกรรมครั้งแรก เป็นการแข่งขันบาสเกตบอลนานาชาติระหว่างญี่ปุ่นและสเปน ใช้ชื่อว่า "ซูเปอร์ดรีมเกม 2000" (Super Dream Game 2000) และจัดคอนเสิร์ตในวันที่ 10 กันยายน
นที ธีระโรจนพงษ์
นที ธีระโรจนพงษ์ เป็นผู้ที่เคลื่อนไหวทางการเมืองและสังคมในประเด็นเกี่ยวกับเรื่องบุคคลที่มีความหลากหลายทางเพศ
เกิดเมื่อวันที่ 31 ตุลาคม พ.ศ. 2499 ในครอบครัวคนไทยเชื้อสายจีน ที่อำเภอสองพี่น้อง จังหวัดสุพรรณบุรี โดยเป็นลูกชายคนสุดท้องของครอบครัวนายเซ่หลี และนางกิม แซ่ตั้ง จบชั้นประถมศึกษาที่โรงเรียนวัดทุ่งคอก (สุวรรณสาธุกิจ) จากนั้นมาต่อชั้นมัธยมศึกษาตอนต้นที่โรงเรียนกำแพงแสนวิทยา จังหวัดนครปฐม และชั้นมัธยมศึกษาตอนปลายที่โรงเรียนทวีธาภิเศก กรุงเทพมหานคร จบปริญญาตรีด้านเทคนิคการแพทย์ จากคณะแพทยศาสตร์ จุฬาลงกรณ์มหาวิทยาลัย และจบปริญญาโทด้านเศรษฐศาสตร์การเมือง จากคณะสังคมศาสตร์ มหาวิทยาลัยเชียงใหม่ ด้วยเกรดเฉลี่ย 4.00
เมื่อเรียนจบปริญญาตรีแล้ว ได้ทำงานที่เกี่ยวข้องกับวิชาที่เรียนมาอยู่เพียง 5 ปีเท่านั้น จากนั้นก็ไปเรียนต่อทางด้านแจ๊ซแดนซ์ ที่เมืองบอสตัน สหรัฐอเมริกา กลับมาพำนักที่ประเทศไทยเมื่อปี พ.ศ. 2528 โดยตั้งกลุ่มคณะนักแสดงเผยแพร่แจ๊ซแดนซ์ให้เป็นที่รู้จักในวงกว้าง ในนามของ "กลุ่มเส้นสีขาว" ในฐานะนักแสดงนำและรณรงค์เรื่องโรคเอดส์
ในปี  พ.ศ. 2547 ได้ตั้งกลุ่มเกย์การเมืองไทย โดยดำรงตำแหน่งเป็นประธาน เพื่อผลักดันกลุ่มคคนรักเพศเดียวกันเข้าสู่กิจกรรมทางการเมือง ซึ่งบทบาทของนทีมักจะเป็นผู้ที่ออกมาให้ความเห็นหรือเคลื่อนไหวเกี่ยวกับประเด็นทางเพศหรือประเด็นของบุคคลเพศที่สามอยู่บ่อย ๆ ซึ่งก็มีผู้วิพากษ์วิจารณ์อยู่บ่อย ๆ บ้างก็ตั้งข้อสังเกตว่าทำไปเพราะอยากดังหรือเปล่า
ในการเลือกตั้งสมาชิกวุฒิสภา เมื่อปี พ.ศ. 2549 ได้ลงรับสมัครเลือกตั้งในพื้นที่กรุงเทพมหานคร ได้เบอร์ 14 แต่ไม่ได้รับการเลือกตั้ง
ปัจจุบัน เป็นผู้เสนอแนวความคิดเรื่อง "กุลเกย์" ออกสู่สังคม โดยมีความหมายถึง การให้บุคคลที่เป็นเกย์หรือกะเทย มีบุคลิกเรียบร้อย ไม่ก้าวร้าวไม่หยาบคาย เป็นต้น
ชีวิตส่วนตัว เป็นบุคคลที่ยอมรับว่าตัวเองเป็นบุคคลเพศที่สามมาตั้งแต่เด็ก ๆ โดยเรียกตัวเองว่า "เกย์นที" ปัจจุบันพำนักอยู่ที่จังหวัดเชียงใหม่ ซึ่งเจ้าตัวให้เหตุผลว่าชื่นชอบในวัฒนธรรมแบบล้านนา โดยใช้ชีวิตอยู่กับคนรักซึ่งเป็นผู้ชายมาแล้วนานกว่า 20 ปี และมีตำแหน่งเป็นเลขานุการของกลุ่มเชียงใหม่อารยะด้วย
จุรี วิจิตรวาทการ
รองศาสตราจารย์ จุรี วิจิตรวาทการ กรรมการผู้ทรงคุณวุฒิในคณะกรรมการพัฒนาระบบราชการ กรรมการในคณะกรรมการร่างรัฐธรรมนูญแห่งราชอาณาจักรไทย (ยกร่าง พ.ศ. 2558) กรรมการศูนย์อำนวยการต่อต้านการทุจริตแห่งชาติ เลขาธิการมูลนิธิองค์กรเพื่อความโปร่งใสในประเทศไทย อดีตอธิการบดีคนที่ 10 ของสถาบันบัณฑิตพัฒนบริหารศาสตร์ (NIDA) เป็นสตรีที่มีบทบาทว่าด้วยสถานภาพสตรี เคยได้รับแต่งตั้งเป็นผู้แทนประเทศไทยในคณะกรรมาธิการว่าด้วยสถานภาพสตรีแห่งสหประชาชาติ
รองศาสตราจารย์ จุรี วิจิตรวาทการ หรือที่รู้กันในนาม รองศาสตราจารย์ ดร.จุรี วิจิตรวาทการ เกิดเมื่อปี พ.ศ. 2490 จบการศึกษาระดับปริญญาตรี สาขารัฐศาสตร์ ระดับปริญญาโท สาขาเอเชียตะวันออกเฉียงใต้ศึกษา และปริญญาเอก ด้านมานุษยวิทยา จากมหาวิทยาลัยแคลิฟอร์เนีย เบิร์กลีย์ สหรัฐอเมริกา สมรสกับวิชรัตน์ วิจิตรวาทการ (เพื่อนร่วมชั้นเรียน) มีบุตร 2 คน คือ วิชรี วิจิตรวาทการ และวรัตต์ วิจิตรวาทการ
ในปี พ.ศ. 2542 ได้รับแต่งตั้งเป็นอธิการบดีสถาบันบัณฑิตพัฒนบริหารศาสตร์ และเคยได้รับรางวัลหม่อมงามจิตต์ บุรฉัตร ในปี พ.ศ. 2546 เป็นอาจารย์ระดับอุดมศึกษาที่มีผลงานดีเด่นในการพัฒนาคุณธรรมและจริยธรรมของนักศึกษาด้วย
ในปี พ.ศ. 2549 ได้รับแต่งตั้งเป็นสมาชิกสภานิติบัญญัติแห่งชาติ พ.ศ. 2549 จากบุคลากรด้านการส่งเสริมคุณธรรม
โตเกียวทาวเวอร์ (แก้ความกำกวม)
โตเกียวทาวเวอร์ หรือ Tokyo Tower อาจหมายถึง
คาร์โล มาเซราตี
คาร์โล มาเซราตี () (โฟกีรา, ค.ศ. 1881–1910) เป็นช่างยนต์และช่างจักรยานชาวอิตาลี ซึ่งเป็นคนโตสุดของพี่น้องตระกูลมาเซราตี
เขาได้เริ่มอาชีพช่างของเขาที่โรงงานจักรยานในแอฟโฟรี ใกล้กับมิลาน ซึ่งเขาได้พัฒนาเครื่องยนต์สันดาปภายในแบบหนึ่งกระบอกสูบสำหรับจักรยานมอเตอร์ไฟฟ้า โดยได้นำเครื่องยนต์ไปผลิตที่ "โรงงานมาร์ควิส มิเชล คาร์คาโน ดิ อันซาโน เดล ปาร์โก" โดยใช้สายหนังเป็นการถ่ายผ่าน คาร์โลได้เข้าร่วมเป็นนักแข่งรถจักรยานประเภทนี้ และชนะรายการเบรสเซีย-ออร์สิโนวี ในค.ศ. 1899, เบรสเซีย-เครโมนา-แมนทัว-เวโรนา-เบรสเซีย และพาโดวา-โบโวเลนตา ในค.ศ. 1900
โรงงานคาร์คาโนปิดตัวลงใน ค.ศ. 1901 และคาร์โลได้ทำงานเป็นคนขับรถทดลองให้กับผู้ผลิตรถยนต์เฟียต ในค.ศ. 1901-1903 จากนั้น ได้เป็นคนขับรถทดลองและเป็นช่างเครื่องที่ไอซอตตา-ฟราสชีนีในค.ศ. 1903 ที่ซึ่งเขาได้ร่วมกับน้องชายชื่ออัลเฟรี มาเซราตี เขาได้ย้ายไปทำงานด้านรถยนต์เบียงคี่ในค.ศ. 1907 ซึ่งเขาได้แข่งรายการคอปปา ฟลอริโอ (ได้ที่ 7) และรายการไคเซอร์ไพร์ส (ได้ที่ 9) ก่อนที่จะกลายมาเป็นผู้จัดการของบริษัทรถจูเนียร์ในค.ศ. 1908 ที่จูเนียร์แห่งนี้ เขาได้ว่าจ้างเอตัวร์ มาเซราตี ผู้เป็นน้องชายของเขามาร่วมงานด้วย คาร์โลเสียชีวิตจากวัณโรคในค.ศ. 1910 และเหล่าบรรดาน้องของเขาได้ก่อตั้งแหล่งผลิตรถมาเซราตีที่โบโลญญา ในค.ศ. 1914
30-sai no Hoken Taiiku
30-sai no hoken taiiku () คือ ชุดไกด์บุ๊คญี่ปุ่น เขียนโดย มิทสึบะ (นามแฝง) และรวมเล่มโดย อิชิจินฉะ หนังสือรวมเล่มเล่มแรกออกวางจำหน่ายในเดือนพฤศจิกายน พ.ศ. 2551 ซึ่งแบ่งออกเป็น 2 ตอน สำหรับเรื่องนี้เป็นเรื่องเกี่ยวกับผู้ชายที่อายุปาเข้าไป 30 ปีแล้วแต่ยังไม่คิดที่จะมีความสัมพันธ์กับผู้หญิง ซึ่ง อิโนะโมโตะ ริคาโกะ ได้นำมาเขียนเป็นการ์ตูนเล่ม ตั้งแต่เดือน พฤศจิกายน พ.ศ. 2553 ตีพิมพ์ลงในนิตยสารคอมมิก เร็กซ์ และในปี พ.ศ. 2554 Gathering ได้นำเรื่องนี้ไปทำเป็นแอนิเมชั่นทีวีซีรีส์ ออกอากาศในญี่ปุ่น ทางช่อง BS11 Digital และ Tokyo MX เริ่มออกอากาศตั้งแต่ เดือน เมษายน พ.ศ. 2554 เป็นต้นไป
เป็นเรื่องของชายหนุ่ม อิมากาวะ ฮายาโอะ กับหญิงสาว นัทสึ อันโด ที่ต่างคนก็ต่างโสดสนิทยันจะอายุ 30 แล้ว ยังไม่มีแฟนกับเขาสักคน สวรรค์นั้นเห็นเข้าก็ทนไม่ได้ จึงส่งเทวดากับนางฟ้าลงมาสอนเกี่ยวกับเรื่องเพศและการเข้าหาเพศตรงข้าม และคอยสนับสนุนให้ทั้งสองสละโสดให้ได้
สำหรับไกด์บุ้ค จัดเป็นชุดหนังสือเรียนผู้ใหญ่ ที่เขียนโดย มิทสึบะ และวาดภาพประกอบโดย มิยาฮาระ มิมิคากิ ตีพิมพ์โดย สำนักพิมพ์อิชิจินฉะ ซึ่งชุดหนังสือทั้งหมดนั้นมีดังนี้
สำหรับคอมมิกนั้น ได้ถูกตีพิมพ์ลงในนิตยสารต่าง ๆ โดยใช้ชื่อตอนและชื่อเรื่องต่างกัน ดังนี้
สำหรับนิยายนั้น จะเริ่มวางแผงจำหน่ายในวันที่ 27 เมษายน พ.ศ. 2554 ซึ่งแบ่งออกเป็น 4 ตอนหลักดังนี้
สำหรับแอนิเมชั่นนั้น Gathering ได้นำเรื่อง 30-sai no Hoken Taiiku ไปทำเป็นแอนิเมชั่นทีวีซีรีส์ ออกอากาศในญี่ปุ่น ทางช่อง BS11 Digital และ Tokyo MX เริ่มออกอากาศเดือน เมษายน พ.ศ. 2554 โดยจัดทำทั้งหมด 12 ตอน ตอนละ 11 นาที มีรายชื่อตอนดังต่อไปนี้